title: Kamelit

text: Kamelit (Camelidae) on sorkkaeläimiin kuuluva nisäkäsheimo. Heimoon kuuluu kolme sukua, joissa on yhteensä neljä lajia. Kamelien heimo on perinteisesti luettu sorkkaeläinten alalahkoon kamelieläimet (Tylopoda), joka sen lisäksi käsittää sukupuuttoon kuolleita sukulaisheimoja; alalahkojakoa ei nykyeläinten kohdalla nykyisin aina käytetä.


title: Kamelit

text: Nykyisiä kamelieläimiä ovat varsinaiset kamelit (dromedaari ja kaksikyttyräinen kameli), vikunja sekä guanako. Alpakka ja laama ovat kahdesta viimeksi mainitusta pitkän ajan kuluessa jalostettuja muotoja, joita myös aiemmin pidettiin erillisinä lajeina. Kamelieläimiä tavataan Afrikassa, Aasiassa ja Etelä-Amerikassa. Villien vikunjoiden ja guanakojen levinneisyysalue on Etelä-Amerikassa, varsinaisten kameleiden taas Afrikassa ja Aasiassa. Australian keskiosissa villiintyneinä tavattavat dromedaarit ovat ihmisen tuomia.


title: Kamelit

text: Nykyisten kamelieläinten kantamuoto (paleolaama) eli Pohjois-Amerikan vuoristoalueilla. Se oli arkeologisten löytöjen mukaan lampaan kokoinen, pitkäkaulainen eläin. Laji levittäytyi Beringin kannaksen kautta Aasiaan ja edelleen Afrikkaan. Näiden jälkeläisiä ovat kaksikyttyräinen kameli ja dromedaari. Leviäminen tapahtui samaan aikaan kun mammutit vaelsivat toiseen suuntaan. Etelään levittäytyneiden paleolaamojen jälkeläisiä ovat vikunja ja guanako, joista ihminen on jalostanut alpakan ja laaman. Paleolaama on kuollut sukupuuttoon.


title: Kamelit

text: Nykyisillä kameleilla on myös muita esihistoriallisia sukulaisia. Kamelit on ainoa nykyisin elossa oleva alalahkoon Tylopoda kuuluva heimo. Tertiäärikaudella oli olemassa tähän alalahkoon kuuluvat heimot Cainotheriidae ja Merycoidodontidae. Aikaisemmin tähän alalahkoon luettiin myös heimo Protocetidae, mutta nyttemmin se luetaan kuuluvaksi märehtijöihin (Ruminantia). Heimoon Cainotheridae kuuluu suku "Cawinotherium" ja heimoon Merycoidodontidae kuului suvut "Merycoidodon, Bachyrys" ja "Promerycochoerus".


title: Kamelit

text: "Kyttyrä" on suurille kameleille tunnusomainen tuntomerkki. Kyttyrä on pääasiassa rasvaa ja siis vararavintoa eläimelle. Kuumassa ilmanalassa eläimelle on edullista olla kapea ja ihon pinta-alan on hyvä olla suuri. Paahtavassa auringonpaisteessa eläin voi kääntyä aurinkoon tai auringosta pois, jolloin säteilyä tulee mahdollisimman vähän iholle. Tarvittaessa lisälämpöä, eläin kääntyy sivuttain aurinkoon, jolloin se saa säteilyä paljon. Jos sama rasvamäärä olisi tasaisesti jakautuneena ihon alla, tätä keinoa ei olisi käytössä. Kylmissä oloissa eläville eläimille pyöreä muoto on edullisin (pinta-alan suhde tilavuuteen).


title: Kamelit

text: Kaikille kamelieläimille on tunnusomaista sopeutuneisuus sietää nestevaihteluita. Ominaisuus on ilmeisesti kehittynyt vuoristo-oloista, joissa syötävä ja vesi saattoivat olla kaukana toisistaan. Suurilla kameleilla tämä kyky on auttanut niitä sopeutumaan autiomaaoloihin. Tärkein tekijä nestevaihteluiden kestoon on veren punasolujen soikea muoto ja solukalvojen kestävyys. Soikeat punasolut voivat venyä ja supistua rikkoutumatta vaikka neste- ja suolatasapainoissa tapahtuu suuria muutoksia. Se, että janoisella kamelilla kyttyrä on usein silminnähden supistunut, on johtanut väärinkäsitykseen, että kyttyrässä olisi vettä. Yleensä janoinen kameli on myös nälkäinen ja se on käyttänyt kyttyrän varastorasvoja energialähteenään.


title: Markkinoinnin johtaminen

text: Markkinoinnin johtaminen on kauppatieteen ala, jossa keskeistä on markkinointitekniikoiden soveltaminen käytäntöön sekä yrityksen markkinointiresurssien- ja toimenpiteiden hallinta. Markkinoinnin johdon toimenkuva voi vaihdella huomattavasti yrityksen koosta, toimialasta ja yrityskulttuurista riippuen.


title: Markkinoinnin johtaminen

text: Jotta yritykset voivat laatia toimivan ja kustannustehokkaan markkinointistrategian, niillä täytyy olla yksityiskohtaista, objektiivista tietoa liiketoiminnastaan ja markkinoista, joilla ne toimivat. Yritysten tulee siis tehdä markkinointitutkimusta. Olennaista on myös markkinoinnin tehokas toteuttaminen ja tulosten seuranta.


title: Markkinoinnin johtaminen

text: Perinteisesti markkinointitutkimus on jaoteltu Kenichi Ohmaen laatiman n (3C’s model) mukaisesti kolmeen osa-alueeseen: asiakastutkimukseen (customer analysis), yritysanalyysiin (company analysis) ja kilpailija-analyysiin (competitors analysis). Viime aikoina on yleistynyt tapa jaotella osa-alueet tarkemmin , joihin edellisten kolmen lisäksi sisältyy myös sidosryhmäanalyysi (collaborator analysis) ja toimiala-analyysi (analysis of the industry context).


title: Markkinoinnin johtaminen

text: Asiakastutkimusten avulla pyritään markkinoiden segmentointiin. Tavoitteena on kartoittaa yksityiskohtaisesti jokaisen asiakassegmentin profiilit. Profiileja muokkaavat esimerkiksi demografiset, psykografiset, maantieteelliset sekä käyttäytymiseen ja tarpeisiin liittyvät tekijät. Markkinoijat yrittävät myös selvittää segmenttien käsityksiä markkinoilla olevista tuotteista.


title: Markkinoinnin johtaminen

text: Yritysanalyysissa pyritään tarkastelemaan yrityksen kustannusrakennetta ja kustannusasemaa kilpailijoihin nähden sekä tunnistamaan yrityksen avainosaamisalueita ja yrityksen muita selkeitä kilpailuetuja. Yhteistyötä saatetaan tehdä myös laskentatoimen osaston kanssa, jotta esimerkiksi yrityksen voittoja voidaan analysoida tuotelinjoittain tai asiakaskohtaisesti. Yritys voi myös ajoittain tehdä bränditutkimuksia, joissa arvioidaan brändien vahvuuksia ja brändipääoman arvoa.


title: Markkinoinnin johtaminen

text: Kilpailija-analyysissa arvioidaan markkinoilla toimivien kilpailijoiden heikkouksia ja vahvuuksia esimerkiksi SWOT-analyysin avulla, ja kilpailijoista laaditaan yksityiskohtaisia profiileja. Kilpailija-analyysissa tarkastellaan mm. kilpailijoiden kustannusrakennetta, voitonlähteitä, resursseja ja osaamisalueita, asemointia, tuotteiden differointia, vertikaalista integrointia ja sitä, kuinka yritys on aiemmin reagoinut toimialan kehitykseen.


title: Markkinoinnin johtaminen

text: Myös yrityksen sidosryhmistä voidaan laatia profiileja. Sidosryhmiä voivat olla esimerkiksi tavarantoimittajat, jälleenmyyjät ja muut jakelukanavan osat tai yhteisyrityskumppanit (joint venture). Sidosryhmäanalyysissä voidaan myös kartoittaa yhteistyökumppaneiden tarjoamia täydentäviä tuotteita.


title: Markkinoinnin johtaminen

text: Toimiala-analyysissa hyödynnetään monia taloustieteen ja strategisen suunnittelun työkaluja, kuten Porterin viiden kilpailuvoiman mallia (Porter’s Five Forces), kilpailijoiden strategisten ryhmien analyysia ja arvoketjuanalyysia.


title: Markkinoinnin johtaminen

text: Kun yrityksellä on riittävästi tietoa asiakaskunnasta ja kilpailuasemastaan toimialalla, laaditaan markkinointistrategia, jonka tarkoituksena on maksimoida yrityksen liikevaihto ja liikevoitto. Markkinointistrategialla voidaan pyrkiä mihin tahansa täsmällisesti määriteltyyn tavoitteeseen, kuten kasvattamaan myyntituottoja tai markkinaosuuksia tai parantamaan pitkän aikavälin kannattavuutta.


title: Markkinoinnin johtaminen

text: Jotta tavoitteeseen päästään, määritetään yleensä yksi tai useampia asiakassegmenttejä, jotka markkinoinnilla halutaan tavoittaa. Asiakassegmentit valitaan kohteiksi usein kahdesta syystä:


title: Markkinoinnin johtaminen

text: 1) Segmentti on houkutteleva, koska se on laaja, kasvava, ostaa säännöllisesti eikä se ole hintaherkkä (eli asiakkaat ovat valmiita maksamaan korkeita hintoja).


title: Markkinoinnin johtaminen

text: 2) Yritys pystyy vastaamaan segmentin tarpeisiin paremmin kuin kilpailijansa ja kilpailemaan kannattavasti . Usein markkinoinnin määritelläänkin olevan yksinkertaisesti ”tarpeiden tyydyttämistä kannattavasti”.


title: Markkinoinnin johtaminen

text: Segmenttien valinnan myötä yritys pyrkii kohdentamaan resurssejaan selkeästi kohdesegmenttien asiakkaiden tavoittamiseen ja säilyttämiseen sekä jättämään segmentteihin kuulumattomat asiakkaat vähemmälle huomiolle. Joissakin tapauksissa yritys voi mennä niin pitkälle, että se hylkää täysin asiakkaat, jotka eivät kuulu sen kohdesegmenttiin. Esimerkiksi hienon yökerhon ovimies voi karsia epämuodikkaasti pukeutuneet asiakkaat, koska yrityksen johto on määritellyt kohdesegmentiksi ”high fashion -asiakkaat”.


title: Markkinoinnin johtaminen

text: Kun kohdesegmenteistä päätetään, määritellään myös, minkälaisessa mielikuva-asemassa yrityksen, sen tuotteiden tai brändien halutaan olevan asiakkaiden mielissä. Tätä kutsutaan asemoinniksi. Usein asemoinnissa tiivistyy tuotteen tai palvelun keskeinen hyöty, joka on parempi kuin kilpailijoiden tarjoamat hyödyt ja jolla se on differoitu eli erilaistettu kilpailevista tuotteista.


title: Markkinoinnin johtaminen

text: Kun yrityksen strategiset tavoitteet, kohdemarkkinat sekä yrityksen, tuotteen tai brändin tavoiteltava asema on määritelty, keskitytään siihen, kuinka valittu strategia saadaan toteutettua parhaiten.


title: Markkinoinnin johtaminen

text: Usein apuna käytetään McCarthyn kehittämää 4P-mallia (the 4Ps of marketing), jossa yrityksen kilpailukeinoja ovat tuote (product), hinta (price), saatavuus (place) ja markkinointiviestintä (promotion). 4P-malli on laajennettu myös palveluyrityksille paremmin sopivaksi 7P-malliksi, jossa tuotteen, hinnan, jakelun ja myynninedistämisen lisäksi kilpailukeinoiksi lasketaan myös ihmiset (people), tuotantoprosessit (processes) ja ympäristö (physical evidence).


title: Markkinoinnin johtaminen

text: 4(7)P-mallin pohjalta tehdyt päätökset muodostavat yhdessä yrityksen markkinointimixin, eli ne keinot, joilla yritys pyrkii toteuttamaan markkinointistrategian. Markkinointimixin tavoite on luoda houkuttelevia arvolupauksia (value proposition), jotka vahvistavat yrityksen tavoiteltua asemaa, lisäävät kohdeasiakkaiden uskollisuutta ja brändipääomaa sekä auttavat saavuttamaan yrityksen taloudelliset ja markkinointiin liittyvät tavoitteet.


title: Markkinoinnin johtaminen

text: Lisäksi tehdään markkinointisuunnitelma, jossa tarkennetaan, miten yritys aikoo toteuttaa markkinointistrategian ja saavuttaa asetetut tavoitteet. Markkinointisuunnitelman sisältö vaihtelee, mutta yleensä siihen sisältyy:


title: Markkinoinnin johtaminen

text: Markkinoinnin johto tarkkailee markkinointisuunnitelman toteutumista. Yhtä aikaa saatetaan ohjata esimerkiksi myyntihenkilöstön, tuotekehittelyosaston tai pr-toiminnan projekteja. Projektinhallintamenetelmät helpottavat useiden samanaikaisten projektien valvomista sekä niiden aikataulussa ja sovitussa budjetissa pysymistä.


title: Markkinoinnin johtaminen

text: Tärkeä osa markkinoinnin johdon toimenkuvaa on siis suunnitella ja kehittää markkinoinnin ydiprosesseja, kuten uusien tuotteiden kehittämistä, brändien johtamista, markkinointiviestintää ja hinnoittelua. Liiketoimintaprosessien uudistamisen menetelmät (business process re-engineering, BPR) auttavat varmistamaan ydinprosessien sujuvan toiminnan ja suunnittelun toimivuuden.


title: Markkinoinnin johtaminen

text: Markkinointisuunnitelman toteutus saattaa vaatia sekä sisäisten resurssien että ulkoisten välikäsien ja palveluiden tarjoajien (esim. mainostoimiston) johtamista. Lisäksi tehdään yhteistyötä yrityksen hankintaosaston kanssa näiden palvelujen hankkimiseksi.


title: Markkinoinnin johtaminen

text: Markkinointisuunnitelman toteutumisen lisäksi markkinoinnin johto käyttää runsaasti aikaa yrityksen markkinasuuntautuneisuuden rakentamiseen ja ylläpitoon. Markkinasuuntautuneisuus, eli asiakaskeskeisyys, vaatii yksimielisyyttä johtoportaassa, josta se etenee muualle organisaatioon. Markkinoinnin johto pyrkii myös tukemaan yrityksen brändiä ja vahvistamaan yritysidentiteettiä.


title: Markkinoinnin johtaminen

text: Suuremmissa yrityksissä markkinoinnin toteutus tarkoittaa sitä, että useamman markkinointiosaston sekä usein myös talous-, tutkimus- ja tuotanto-osastojen täytyy tehdä yhteistyötä. Suuri osa markkinoinnin johdon ajasta saattaa mennä osastojen välisiin keskusteluihin ja neuvotteluihin. Markkinointipäällikön tehokkuus saattaa siis riippua yhtä paljon hänen taidostaan ”myydä” markkinointiohjelma yrityksen sisällä kuin siitä, miten asiakas ohjelmaan reagoi.


title: Markkinoinnin johtaminen

text: Markkinoinnin johto vastaa siitä, että markkinointiprojektit saavuttavat tavoitellut päämäärät taloudellisesti kannattavasti. Usein apuna käytetään myyntiennusteita, myyntihenkilöstön ja jälleenmyyjien kannustinprojekteja sekä myyntihenkilöstön ja asiakkuuksien johtamismenetelmiä (customer relationship management, CRM). Tavoitteiden saavuttamista seurataan erilaisin mittausmenetelmin, esimerkiksi investoinnin tuottoprosentin (return on investment, ROI) avulla.


title: Adelmo Bulgarelli

text: Adelmo Bulgarelli (23. maaliskuuta 1932 Carpi, Modena – 20. heinäkuuta 1984) oli italialainen painija. Hän osallistui vuoden 1956 kesäolympialaisiin Melbournessa ja sai yli 87-kiloisten sarjan kreikkalais-roomalaisessa painissa pronssia. Hän kilpaili olympialaisissa myös vuonna 1960 Roomassa ja 1964 Tokiossa, mutta ei enää päässyt mitaleille.


title: Nokia C6-00

text:
Nokia C6-00 on 13. huhtikuuta 2010 julkistettu Nokian älypuhelin, joka käyttää Symbian S60 5th Edition-käyttöjärjestelmää. Puhelimessa on liukuva QWERTY-näppäimistö. Sen ohjelmisto ja elektroniikka on samankaltainen Nokia N97 Minin kanssa. Nokia C6 ja N97 Mini eroavat toisistaan liukunäppäimistön asennon osalta; C6:ssa liukunäppäimistö on suora ja N97 Minissä taittuva. Eroavaisuuden ansiosta C6-malliin mahtuu neljän rivin täysmittainen QWERTY-näppäimistö, joka tekee puhelimella kirjoittamisesta helpompaa. C6:ssa on viiden megapikselin kamera sekä kakkoskamera videopuheluja varten, mutta siinä ei ole Carl Zeiss -optiikkaa kuten N97 Minissä.
Kaikki sovellukset ja pelit, jotka on suunniteltu puhelimille, joissa on sama käyttöjärjestelmä (N97, N97 Mini, 5800 Xpressmusic, 5230, 5228) toimivat myös tässä mallissa.


title: Nokia C6-00

text:
Nokia C6-00 on nelitaajuuspuhelin, mikä tarkoittaa sitä, että se toimii sekä eurooppalaisissa GSM 900 ja 1800 MHz verkoissa että amerikkalaisissa GSM 850 ja 1900 MHz verkoissa. Se toimii myös 900 ja 1900 MHz sekä uudemmassa 2100 MHz WCDMA-verkossa.
C6-00:ssa on resistiivinen eli painalluksen tunnistava 16 miljoonan värin kosketusnäyttö, jonka resoluutio on 640x360 pikseliä (nHD).
C6-00:ssa on MicroSD-muistikorttipaikka, ja muistikorttituki on jopa 16 gigatavun muistikortille. Sisäistä muistia puhelimessa on noin 200 megatavua.
C6-00:ssa on 1200 milliampeeritunnin litium-ioni-akku.


title: Nokia C6-00

text: Noin 130-160€


title: Nokia C6-00

text:
Cnet kritisoi, että “C6-malli kärsii N97-mallin ylijääneistä ominaisuuksista, eikä siinä ole N97:n pelastavaa laitteistoa. Tuloksena on pettymyksen tuottava puhelin, oli hinta mikä hyvänsä.”
Cnet Asia kirjoitti, että huolimatta vanhentuneesta ja hitaasta käyttöjärjestelmästä, se pitää parantuneista yhteysominaisuuksista, reaaliaikaisesta navigoinnista Ovi Kartta -palvelun avulla sekä yleisesti puhelimen mallista.


title: Nokia C6-00

text: T3-lehden arvostelussa sanottiin, että ”Nokia C6 on kelpo puhelin, mutta sen vuoksi kukaan tuskin siirtyy käyttämään Symbian-käyttöjärjestelmän puhelinta. C6 on siis Nokian faneja varten, jotka arvostavat tekstiviesti- ja sähköpostiominaisuuksia.” Techradar.com antoi puhelimelle viidestä tähdestä kolme. Sen mukaan puhelimessa on näppäriä sovelluksia ja hieno näyttö, mutta yleinen käytettävyysongelma pilaa vaikutelmaa. Stuff.TV antoi myös puhelimelle kolme tähteä viidestä ja arvioi, että C6 on ”sangen toimiva”, mutta sen teknologia vaikuttaa vanhentuneelta. Electricpig antoi puhelimelle kaksi tähteä ja kehui puhelimen jämäkkää mallia sekä N-sarjalle tuttua tekniikkaa, mutta ei liiemmin hurrannut hitaalle kosketusnäytölle eikä huonolle näppäimien suunnittelulle.


title: Ueckermünde

text: Ueckermünde on kaupunki Mecklenburg-Etu-Pommerin osavaltiossa Koillis-Saksassa. Kaupunki kuuluu Uecker-Randowin piirikuntaan ja sijaitsee Itämereen kuuluvan Oderinhaffin rannalla, noin 15 kilometriä Saksan ja Puolan välisestä rajasta länteen. Kaupungin asukasluku oli vuonna 2009 yhteensä 10 127. Ueckermünde on saanut nimensä Oderinhaffiin laskevan Uecker-joen mukaan.


title: Korean sodan loikkarit

text: Korean sodan loikkarit olivat joukko YK-sotilaita ja sotavankeja, jotka loikkasivat Korean sodassa, kieltäytyivät kotiutumasta ja valitsivat asuinmaakseen Kiinan. Loikkareita oli 22, joista 21 Yhdysvalloista ja yksi Isosta-Britanniasta. Suurin osa palasi myöhemmin kotimaihinsa, mutta muutamat jäivät Kiinaan tai muuttivat kolmansiin maihin.


title: Korean sodan loikkarit

text: Vankien kotiuttaminen oli suurin kompastuskivi pitkäkestoisissa tulitaukoneuvotteluissa YK:n joukkojen sekä Kiinan ja Pohjois-Korean välillä. Sotaakäyvät ryhmittymät lopulta sopivat sairaiden ja haavoittuneiden vankien vaihdosta, operaatio Pikkunoidasta, joka toteutettiin huhti- ja toukokuussa 1953. Heinäkuussa kaksi puolta sopivat, että ketään sotavankia, joka toivoi ettei häntä kotiutettaisi, ei pakotettaisi. Tämä oli ollut neuvotteluissa ongelmakohta, sillä kiinalaiset ja pohjoiskorealaiset halusivat kaikkien sotavankien palaavan kotimaihinsa. Sotavangeille, jotka eivät halunneet palata kotimaahansa, annettaisiin 90 päivää uudelleenharkintaan puolueettomalla alueella ennen kuin heidän annettiin jäädä vihollisen alueelle.


title: Melita Tång

text: Melita Tång (12. toukokuuta 1903 Moskova – 1. elokuuta 1944 Helsinki) oli suomenruotsalainen kirjailija.


title: Melita Tång

text: Teoksen "Mörk punkt" pohjalta on Jorma Nortimo ohjannut elokuvan "Perheen musta lammas" (1941).


title: Melita Tång

text: Tångin isä oli entisöijä Otto Emil Tång, äiti oli Fanny Emilia Ginman.


title: Finn Feiring

text: Finn Feiring () oli suomalainen kauppaneuvos ja toimitusjohtaja. Hänen isänsä oli norjalainen eversti Edmund Feiring ja äitinsä Helga de Seue.


title: Finn Feiring

text: Feiring valmistui ylioppilaaksi Viipurin ruotsalaisesta lyseosta ja opiskeli Helsingin yliopistossa lakia.


title: Finn Feiring

text: Hän asettui perheineen Kauniaisten huvilaansa (”Villa Feiring”) 1910, ja toimi Kauniaisissa ensin yhdyskuntavaltuuston jäsenenä 1916–1920 ja sittemmin kauppalanvaltuustossa 1920–1948, jossa toimi puheenjohtajana 1922–1948. Feiring oli myös Kauniaisten suojeluskunnan päällikkö.


title: Finn Feiring

text: Finn Feiring oli Yhdistyneiden Villatehtaiden toimitusjohtaja ja hallituksen puheenjohtaja 1918–1948. Lisäksi hän toimi Suomen teollisuusliiton hallituksen puheenjohtajana, puolustusministeriön hankinta-asioiden neuvottelukunnan puheenjohtajana ja vuosina 1940–1947 Svenska Finlands Skytteförbundin (Suomen ruotsalainen Ampujainliitto) puheenjohtajana.


title: Finn Feiring

text: Ansioidensa tunnustukseksi Feiring sai Suomen Valkoisen Ruusun I luokan ritarimerkin. Hänet nimitettiin Suomen 48. kauppaneuvokseksi 31. lokakuuta 1930.


title: Kenny Monday

text: Kenneth Dale "Kenny" Monday (s. 25. marraskuuta 1961 Tulsa, Oklahoma) on entinen yhdysvaltalainen painija. Hän voitti vuoden 1988 kesäolympialaisissa Soulissa kultamitalin 74 kg -sarjan vapaapainissa. Hän kilpaili samassa sarjassa myös kaksissa seuraavissa kesäolympialaisissa; vuonna 1992 hän sai Barcelonassa hopeaa, mutta vuonna 1996 hän jäi Atlantassa kuudennelle sijalle.


title: Kenny Monday

text: Monday sai lisäksi kaksi mitalia painin maailmanmestaruuskilpailuissa ja yhden Pan-Amerikan kisoissa.


title: Kenny Monday

text: Monday opiskeli Oklahoma State Universityssa. Hänet otettiin National Wrestling Hall of Fameen vuonna 2001.


title: Angel of Babylon

text: Angel of Babylon on Avantasia -musiikkiprojektin studioalbumi, joka on julkaistu vuonna 2010.


title: Artur Mas

text:
Artur Mas i Gavarró (s. 31. tammikuuta 1956 Barcelona, Espanja) on espanjalainen poliitikko.
Mas oli Katalonian itsehallintoalueen aluejohtaja vuosina 2010–2016. Hän oli Convergència-puolueen puoluesihteeri vuodesta 2001 lähtien ja sen puheenjohtaja vuodesta 2012. Puolue hajotettiin 2016 ja sen tilalle perustettiin demokraattinen puolue, jota Mas johtaa.


title: Lee Cormie

text: Lee Cormie (s. 8. helmikuuta 1992 Melbourne, Australia) on australialainen näyttelijä. Hän on näytellyt muun muassa "December Boys" -elokuvassa, jossa hänen roolihahmonsa nimi oli Misty.


title: Elämän kartoitus I – 1950–1970

text:
Elämän kartoitus I – 1950–1970 on suomalaismuusikko Moog Konttisen omaelämäkerran ensimmäinen osa, ja se kertoo Konttisen nuoruusvuosista 1950-1970-luvuilta. Kirja julkaistiin Konttisen 60-vuotisjuhlakonsertin yhteydessä Tampereella 9. joulukuuta 2010.
Omaelämäkerran toinen osa, Elämän kartoitus II – 1970–1976 ilmestyi vuonna 2013.


title: Krasner

text: Krasner on seuraavien henkilöiden sukunimi:


title: Doug Kostynski

text:
Douglas Kostynski (s. 23. helmikuuta 1963 Castlegar, Brittiläinen Kolumbia, Kanada) on kanadalainen entinen jääkiekkoilija. Hän pelasi keskushyökkääjänä ja rightilta. Kostynski pelasi yhteensä 15 NHL-ottelua Boston Bruinsissa tehoin 3+1=4.
Kostynski pelasi kauden 1979–1980 pääasiassa BCJHL-joukkue Abbotsford Flyersissä, mutta hän pelasi myös 11 ottelua tehoin 1+4=5 WHL:n New Westminster Bruinsissa. Kostynski jatkoi WHL:ssä seuraavat kolme kautta. Tulokaskaudellaan 1980–1981 hän teki Bruinsissa 64 ottelussa tehot 18+40=58, joilla Konstynski oli joukkueen sisäisen pistepörssin neljäs. Hän vaihtoi kaudeksi 1981–1982 Kamloops Junior Oilersiin, jonka sisäisen piste- ja maalipörssin Kostynski voitti tehoilla 39+42=81. Boston Bruins varasi hänet numerolla 186 .


title: Doug Kostynski

text:
Varauksensa jälkeen Kostynski pelasi vielä kauden 1982–1983 WHL:ssä. Hän aloitti kauden Brandon Wheat Kingsissä, jossa 11 ottelussa syntyi tehot 4+5=9. Kostynski kuitenkin palasi kesken kauden Kamloops Junior Oilersiin, jossa hän teki kovat tehot 53+54=107 ja tuli joukkueensa sisäisessä pistepörssissä kolmanneksi Dean Evasonin ja Jim Camazzolan jälkeen. Brandonissa tehdyt pisteet mukaan lukien Kostynski oli Oilersin toiseksi eniten pisteitä WHL-kauden aikana tehnyt pelaaja.
Kaudeksi 1983–1984 Kostynski siirtyi Boston Bruinsin organisaatioon. Hän pelasi kauden pääosin Bruinsin farmijoukkueessa Hershey Bearsissa, AHL:ssä, jossa tulokaskausi toi Kostynskille 67 ottelussa tehot 13+27=40. NHL:n puolella hän pelasi yhdeksän ottelua tehoin 3+1=4. Kaudella 1984–1985 Kostynski pelasi kuusi NHL-ottelua ilman tehopisteitä ja AHL:ssä pisteitä tuli 44.


title: Doug Kostynski

text: Vuodet 1985–1987 Kostynski pelasi AHL:ää Moncton Golden Flamesissa. Hän teki kaudella 1985–1986 tehot 18+36=54, joilla Kostynski tuli joukkueen sisäisessä pistepörssissä neljänneksi. Kaudella 1986–1987 hän teki tehot 21+45=66, joka on Kostynskin yhden kauden piste-ennätys AHL:ssä. Hän oli Golden Flamesin paras syöttäjä ja sisäisen pistepörssin kolmas Brett Hullin ja Randy Burridgen jälkeen. Kostynski oli AHL:n syöttöpörssin kymmenes. Kauden 1987–1988 hän pelasi AHL:ää Adirondack Red Wingsin joukkueessa.


title: Doug Kostynski

text: Kostynski siirtyi kaudeksi 1988–1989 Eurooppaan ja SM-liigajoukkue SaiPan riveihin. Hän voitti tehoilla 20+32=52 joukkueen sisäisen piste- ja syöttöpörssin. Kostynski pelasi SaiPassa myös toisen kauden 1989–1990, joka toi hänelle 38 ottelussa tehot 13+18=31. Kostynski oli SaiPan kolmanneksi paras pistemies Jouko Viljakaisen ja Vesa Viitakosken jälkeen. Hänen uransa loppui kevääseen 1990 27-vuotiaana.


title: Jelizaveta Suvorova

text: Jelizaveta Mihailovna Suvorova (; s. 21. huhtikuuta 1975 Moskova) on venäläinen entinen nykyaikainen viisiottelija. Hän edusti seuratasolla Dynamo Moskovaa. Suvorova voitti MM-kisoissa yhteensä kahdeksan ja EM-kilpailuissa neljä mitalia. Suvorova osallistui olympialaisiin kerran, Sydneyssä 2000. Tuolloin hän sijoittui henkilökohtaisessa kilpailussa seitsemänneksi.


title: Kepola

text: Kepola on kylä Säkylässä, Satakunnassa, ja on entisen Köyliön kunnan kuntakeskus. Kepolassa on noin 950 asukasta. Kylä sijaitsee Köyliönjärven länsipuolella, ja on tunnettu enemmän tai vähemmän totta olevasta tarinasta, jossa Lalli surmaa piispa Henrikin kirveellä Köyliönjärven jäällä. Kepolan keskustassa onkin Lallin patsas.


title: Kepola

text: Köyliönjärven ympäristö on yksi ympäristöministeriön määrittelemistä Suomen 27:stä kansallismaisemasta. Historiansa takia sillä on kansallismaisemien keskuudessa poikkeuksellinen asema.


title: Kepola

text: Köyliönjärven Kirkkosaaressa on vuonna 1752 rakennettu ja 1889 uusittu, kaunis, puurakenteinen Köyliön kirkko.


title: Kepola

text: Kepolan keskustassa on köyliöläisen taidemaalari Into Linturin taiteilijakoti Villa Linturi, joka toimii nykyään sekä kesäkahvilana että infopisteenä ja kokousten pitopaikkana. Kepolassa on Suomen pisin koivukuja, mutta vuonna 2009 osa puista kaadettiin niiden huonon kunnon vuoksi. Uudet puut on jo istutettu niiden tilalle.


title: Kepola

text: Kepolassa on esikoulu ja alakoulu, jossa annetaan opetusta vuosiluokille 1.-6.


title: Kepola

text: Vuosittaisia tapahtumia Kepolassa ovat mm. Kepolan markkinat, joulumyyjäiset sekä uudenvuoden vastaanottojuhla. Lisäksi koululaiset lakittavat Lallin patsaan vappuisin.


title: Henrik Hassel

text: Henrik Hassel (12. marraskuuta 1700 Jomala – 18. elokuuta 1776 Turku) oli ahvenanmaalainen kaunopuheisuuden professori, kanslianeuvos ja lintutieteilijä.


title: Henrik Hassel

text: Henrik Hasselin isä, myös Henrik Hassel, toimi Jomalan kappalaisena ja Karjaan kirkkoherrana. Isoviha ajoi papin perheineen pakosalle Ruotsin Strängnäsiin 1714. Henrik pantiin Strängnäsin lukioon, josta hän 1718 lähti opiskelemaan Uppsalan yliopistoon, ja opiskeli siellä kahdeksan vuotta. 1726 maisteri Hassel muutti Turkuun ja aloitti opinnot Turun Akatemiassa. 1728 hänelle myönnettiin sielläkin maisterin arvo. Hänet nimitettiin akatemian kaunopuheisuuden professoriksi samana vuonna. Uransa aikana Hassel toimi viidesti akatemian rehtorina. Kanslianeuvos hänestä tehtiin 1773. Hän vetäytyi tehtävistään 1775. Hänet on haudattu Turun tuomiokirkkoon 20. elokuuta 1776.


title: Henrik Hassel

text: Hassel oli kahdesti avioliitossa: ensin Catharina Merumanin kanssa, jonka isä oli pankinjohtaja, ja toistamiseen vuonna 1762 Christina Margareta Palénin kanssa, joka oli professori Steenmanin leski. Hassel omisti lukuisia kartanoita ja maatiloja Kaarinassa ja Piikkiössä.


title: Henrik Hassel

text: Vuonna 1741 Hassel ohjasi Gregorius Halleniuksen opinnäytteen Mynämäen pitäjästä, joka on yksi varhaisimmista pitäjänkuvauksista. Siihen sisältyy luettelo Mynämäessä tavatuista lintulajeista ("Dissertatio gradualis Wirmoensis in Finlandia territorii memorabilis").


title: Bahar Doğan

text: Bahar Doğan (s. 2. syyskuuta 1974 Kocaeli) on turkkilainen kestävyysjuoksija. Hän edustaa seuratasolla Üsküdar BSK:ta. Doğan sijoittui maratonilla viidenneksikymmenenneksi Pekingin olympialaisissa 2008 ja oli samalla matkalla neljäskymmenes vuoden 2007 MM-kisoissa. Daegun MM-kisoissa 2011 hän oli 36:s.


title: Bahar Doğan

text: "Lähde: IAAF"


title: Paini kesäolympialaisissa 1952 – vapaapainin 87 kg

text: Vapaapainin sarjaan 87 kg osallistui 13 painijaa, jokaisen edustaessa eri maata. Kilpailut käytiin 20.-23. heinäkuuta.


text: Sveitsin Lardon keskeytti kilpailun 2.kierroksen jälkeen.


title: Edward Daniel Clarke

text: Edward Daniel Clarke (5. kesäkuuta 1769 Willingdon, Sussex – 9. maaliskuuta 1822 Lontoo) oli englantilainen kivennäistieteilijä ja tutkimusmatkailija.


title: Edward Daniel Clarke

text: Clarke kävi alkeiskoulunsa Tonbridgessä. Vuonna 1786 hän pääsi opiskelemaan Jesus Collegeen Cambridgen yliopistoon, josta hän valmistui 1790, ja ryhtyi Henry Tuftonin kotiopettajaksi. Vuonna 1792 hän lähti lordi Berwickin seuralaisena matkalle Eurooppaan. He kävivät Saksassa, Sveitsissä ja Italiassa, missä Clarke asettui Napoliin lähes kahdeksi vuodeksi. Palattuaan Englantiin kesällä 1794 hän toimi kotiopettajana useissa perheissä.


title: Edward Daniel Clarke

text: Vuonna 1799 Clarke lähti pitkälle matkalle yhdessä entisen oppilaansa herra Crippsin kanssa. He kulkivat halki Norjan ja Ruotsin ja kävivät aina Enontekiössä saakka. Täällä Clarke vieraili Enontekiön kirkkoherran Erik Grapen luona. Vain päivää myöhemmin pappilassa vieraili myös toinen kaukomatkaaja, Giuseppe Acerbi, joka ei ehtinyt tavata Clarkea, jonka matka jatkui Suomen halki Pietariin, ja sieltä edelleen Krimin niemimaalle, Konstantinopoliin, Rodokselle, Egyptiin ja Palestiinaan. Täältä he suuntasivat Kreikkaan, josta he Konstantinopolin kautta palasivat Euroopan halki Englantiin 1803.


title: Edward Daniel Clarke

text: Clarke sai opettajan viran Cambridgessä ja 1808 hänet nimitettiin yliopiston mineralogian professoriksi. Hän harrasti myös kemiaa. Vuonna 1817 hänet valittiin yliopiston kirjastonhoitajaksi. Hän oli yksi Cambridge Philosophical Societyn perustajista 1819.


title: Ristola

text: Ristola on kylä Säkylässä, Satakunnassa entisen Köyliön kunnan alueella. Se koostuu viidestä pienestä maalaiskyläalueesta: Ehtamosta, Vinnarista, Peräkalliosta, Lähteenkylästä ja Järvenpäästä. Ristolassa toimii Köyliön suurin työnantaja, FB-ketjutekniikka. Kylän yleiskuvaa hallitsevat laajat pellot, Köyliönjärvi ja Köyliönjoki.


title: Ristola

text: Ristolan Tuhkanummella sijaitsee Tuhatvuotinen kalmisto, esihistoriallinen polttokalmisto. Ensimmäiset löydöt tehtiin jo 1870-luvulla, ja myöhemmin arkeologisia tutkimuksia on suoritettu vuosina 1898 ja 1905. Kalmistosta löydettiin mataliin kuoppiin kätkettyjen, roviolla poltettujen, juhlapukuihin puettujen vainajien jäännöksiä. Vuonna 1901 metsänvartija Herman Väisänen pystytti paikalle muistokiven, jossa lukee: "Tuhatvuotinen kalmisto."


title: Ristola

text: Köyliönjärvellä sijaitseva Kirkkokari on tärkeä katolinen pyhiinvaelluskohde. Kesäkuussa 18. päivää lähinnä olevana sunnuntaina siellä järjestetään katolinen muistomessu.


title: Ristola

text: Kirkkokarilla sijaitsi myös Köyliön ensimmäinen kirkko, joka oli käytössä vielä 1420-luvulla. Saarella on vuonna 1955 pystytetty muistokivi, joka kertoo kristinuskon Suomeen tulosta.


title: Ristola

text: Köyliönjärven rannalla sijaitsee Pispannokan virkistysalue, jossa ovat lintutorni, laavu ja vene kaikkien vapaassa käytössä. Alueella on ollut Lallin Lammas Oy:n lampaita maisemanhoitotyössä, mutta laidunnus on nykyään vaarassa petojen vuoksi. Ilmiinjärven rannalla on kesäaikaan kovassa käytössä oleva uimapaikka, jota kyläläiset pitävät siistinä. Ristolassa on aktiivinen kyläyhdistys, joka mm. varaa metsästyseuran majan ja saunan kyläläisille pari kertaa vuodessa.


title: Raumanmeren peruskoulu

text: Raumanmeren peruskoulu on Raumalla Pyynpäässä sijaitseva yläkoulu, jossa on noin 500 oppilasta. Kouluun on liitetty myös Naulan koulu, jossa on autistisia lapsia.


title: Breaking the Girl

text: Breaking the Girl on Red Hot Chili Peppersin single, joka julkaistiin heidän viidenneltä studioalbumilta Blood Sugar Sex Magik vuonna 1992. Kappale oli albumin neljäs single viidestä. Kappale on balladi, joka kertoo bändin laulaja Anthony Kiedisin vaikeasta suhteesta hänen entiseen tyttöystävään. Bändin kitaristi John Frusciante soittaa kappaleen akustistisella kitaralla. Kappaleesta tehtiin musiikkivideo vuonna 1992. Kappaleen b-puoli on "Fela's Cock".


title: Breaking the Girl

text: Kappaleen musiikkivideo tehtiin vuonna 1992, jolloin Frusciante ei enää ollut mukana. Videolla ja muutenkin bändissä hänet korvasi Arik Marshall, joka oli yhteensä kahdella videolla ollessan Red Hot Chili Peppersissä. Kappaleen musiikkivideo korostaa raskaasti, eloisia värejä ja taustojen muutoksia. Bändi on, kuten yleensä, epänormaalisti puettu videolla. Esimerkiksi Kiediksen hiukset ovat "Prinsessa Leia tyyliä". Videon ohjasi Stéphane Sednaoui, joka ohjasi myös kappaleen Give It Away videon.


title: Breaking the Girl

text: Kappale jatkoi Red Hot Chili Peppersin menestystä albumilla Blood Sugar Sex Magik. Kappale ei menestynyt listoilla yhtä hyvin kuin menestyskappaleet Give It Away ja Under the Bridge, mutta oli edellistä kappaletta, singleä Suck My Kiss enemmän listoilla (singlellä Suck My Kiss oli kyllä parempi piikkipaikka). Kappale oli 12. Uudessa-Seelannissa, Recording Industry Association of New Zealand-listalla (jolla Suck My Kiss oli kolmas). Muita listoja, jolla single oli kahdenkymmenen parhaan joukossa olivat: Hot Mainstream Rock Tracks- (15.), Alternative Songs- (19.) ja Irish Singles Chart-lista (19.).


title: Voitoinen

text: Voitoinen () on kylä Säkylässä, Satakunnassa entisen Köyliön kunnan alueella. Se käsittää noin 85 kotitaloutta ja on Säkylän pohjoisin kylä. Sen rajanaapureita ovat entisen Köyliön, nykyisen Säkylän Tuiskulan kylä, entisen Kiukaisten kunnan alue, Eura ja Kokemäki.


title: Voitoinen

text: Voitoisten toimintakeskus on vanha kyläkoulu, jossa yhdistykset - mm. vireästi toimiva Voitoisten kyläyhdistys-, kokoontuvat ja järjestävät toimintaa. Koulun pihalla on talvisaikaan ahkerassa käytössä oleva jääkiekkokaukalo, jota hoitaa vapaaehtoinen voitoislainen. Voitoisissa ei ole enää palveluita, ja siksi kyläkoulun säilyminen on kyläläisille erittäin tärkeää. Kyläyhdistys järjestää yhdessä Pienviljelijäyhdistyksen kanssa voitoislaisille sekä Pienviljelijäyhdistyksen jäsenille joka joulu yhteisen joulujuhlan. Joulujuhlassa ruokaillaan joululounas ja Joulupukkikin saapuu vierailulle. Joulujuhlan yhteydessä järjestetään myös yhdessä Köyliön seurakunnan kanssa Kauneimmat joululaulut -tilaisuus. Lisäksi kyläyhdistys järjestää vuosittain jo perinteisen Elomarkkinat-tapahtuman noin elokuun puolivälin sunnuntaina. Tilaisuudessa lähialueen tuottajat myyvät sadonkorjuutuotteitaan ja paikalla on myös kirpputori sekä erilaista ohjelmaa pomppulinnasta arpajaisiin ja Wanhoihin autoihin.


title: Voitoinen

text: Voitoisten pellot soveltuvat erinomaisesti avomaavihannesten viljelyyn. Pelloilla viljellään myös sokerijuurikasta, perunaa ja viljaa. Voitoisissa toimii kotieläintiloja, joissa kasvatetaan muun muassa broilereita, sikoja, hevosia sekä Voitoisista löytyy myös iso lypsykarjatila. Kylässä on muutakin kuin maatalouteen liittyvää vilkasta yritystoimintaa.


title: Bagmati

text: Bagmati () on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Janakpur idässä, Narayani etelässä sekä Gandaki lännessä.


title: Bagmati

text: Vyöhykkeen pinta-ala on 9 428 neliökilometriä. Bagmatin väkiluku oli 2001 yhteensä 3,01 miljoonaa ihmistä, vuonna 2011 jo 3,84 miljoonaa.


title: Bagmati

text: Vyöhykkeen ja koko Nepalin pääkaupunki on 1,00 miljoonan asukkaan Kathmandu (2011, koko Kathmandun piirikunnassa 1,74 milj. asukasta). Toiseksi väkirikkain kaupunki on naapurikaupunki Lalitpur (keskusta tunnetaan nimellä "Patan", 226 728 as. vuonna 2011).


title: Bagmati

text: Alue on saanut nimensä Bagmatijoen mukaan. Bagmatin vyöhykkeeseen kuuluu Kathmandun laakso, jossa on yhteensä 1,5 miljoonaa asukasta. Unesco julisti Kathmandun laakson maailmanperintökohteeksi vuonna 1979. Laaksossa sijaitsee Nepalin kolme suurinta kaupunkia, sekä lukuisia pikkukaupunkeja ja kyliä.


title: Bagmati

text: Bagmatin vyöhyke kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä. Kun järistyksestä oli runsas kaksi vuorokautta, maan pelastusviranomaiset kertoivat siihen mennessä keräämänsä tiedon perusteella etenkin Kathmandusta pohjoiseen sijoittuneiden vuoristoisten piirikuntien kärsineen asukaslukuunsa nähden suurimmat henkilövahingot. Tiistaina 28.4.2015, jolloin tiedossa oli yli 5 000 kuolonuhria Nepalissa, lukumääräisesti eniten kuolonuhreja oli vahvistettu Bagmatin Sindhupalchokin (1 376 menehtynyttä), Kathmandun (1 034) ja Nuwakotin (638) piirikunnista. Selvästi yli puolet kaikista Nepalin huhtikuun 2015 maanjäristyksen vahvistetuista kuolonuhreista oli tähän mennessä raportoitu Bagmatin vyöhykkeeltä. Pelastustöiden edetessä syrjäisemmille alueilla näiden seutujen todettu uhrimäärä kasvoi. Esimerkiksi Sindhupalchokin piirikunnan, jossa jopa 90 rakennuksista arvioitiin tuhoutuneeksi, uhrimäärä nousi 4. toukokuuta mennessä jo 3 360 ihmiseen. Tässä vaiheessa koko järistyksen uhrimääräksi kirjattiin 7 467.


title: Bagmati

text: Tiistaina 28.4.2015 uutisoitiin väestöltään pienemmässä, mutta suhteellisesti pahimpiin turma-alueisiin kuuluvassa pohjoisessa Rasuwan piirikunnassa tapahtuneesta suuresta lumi- ja maavyörystä. Vyöry osui syrjäiseen Ghodatabelan kylään retkeilyalueena suositussa Langtangin kansallispuistossa. Vyöryn seurauksena noin 250 henkeä on kateissa.


title: Bagmati

text: Bagmati jakautuu paikallishallinnon ylemmällä tasolla kahdeksaan piirikuntaan oheisen taulukon mukaisesti. Taulukossa on lueteltu myös piirikuntien kaupungit ja niiden väkiluku vuoden 2011 väestönlaskennan mukaan. Paikallishallinnon alemmalla tasolla piirikunnat jakatuvat kaupunkeihin ja kaupunkikehityskomiteoihin (VDC). Nepalin vuoden 2014 kaupunkiuudistusten yhteydessä uusia kaupunkeja perustettiin runsaasti (merkintä (*2014) ja joihinkin olemassa olleisiin kaupunkeihin tehtiin aluemuutoksia.


title: Venäläinen tikka

text: Venäläinen tikka eli Duga (Дуга) (myös Duga-3, mutta ko. nimitys on ilman faktapohjaa) oli Neuvostoliiton tutkajärjestelmä, jonka oli tarkoitus antaa ennakkovaroitus mannertenvälisestä ohjusiskusta. Tutkasta tuli kuuluisa nimellä "Tikka" (""Woodpecker"", ""Russian woodpecker"") sen eri puolilla Eurooppaa aiheuttaman voimakkaan nakuttavan radiohäiriön vuoksi.


title: Venäläinen tikka

text: Häiritsevä signaali oli maailmanlaajuinen ja häiritsi HF-radiotaajuusaluetta vuosina 1976–1989. Signaalilla ei ollut mitään tiettyä vakiotaajuutta vaan taajuus vaihteli satunnaisesti. Signaali kuulosti lyhytaaltoradion kautta kuultuna 10 hertsin taajuiselta tikan rummutukselta. Signaalin uskottiin olevan neuvostoliittolaisen OTH-tutkajärjestelmän signaali - tämä teoria varmistui vasta Neuvostoliiton kaatumisen jälkeen. Signaali oli Neuvostoliiton mannertenvälisten ohjusten torjuntaan liittyvän Duga-järjestelmän tutkalähete.


title: Venäläinen tikka

text: Duga sijaitsi Tšernobylin ydinvoimalan lähellä ja on nyt säteilyn vuoksi suljetulla alueella.


title: Venäläinen tikka

text: Venäläinen tikka aiheutti häiriötä muun muassa radioamatöörien ja lentokoneiden viestinnälle. Yhdysvaltain hallitus valitti asiasta Neuvostoliitolle, mutta Neuvostoliitto ei edes myöntänyt signaalin olevan heidän tuottama. Jotkut radioamatöörit onnistuivat toisinaan häätämään tutkan pois radioamatöörialueilta lähettämällä tutkaheijastuksia häiritseviä signaaleja.


title: Hjalmar Lindqvist

text: Hjalmar Lindqvist () oli suomalainen poliitikko ja kansanedustaja. Lindqvist oli sosialidemokraatti ja vaikutti merkittävästi Haukiputaan historiaan. Hän toimi kansanedustajana 21. lokakuuta 1930 – 31. elokuuta 1933 ja uudelleen 1. syyskuuta 1937 – 5. huhtikuuta 1945.


title: Hjalmar Lindqvist

text: Tasavallan presidentin valitsijamiehenä Lindqvist oli vuosina 1937, 1940 ja 1945. Lisäksi hän toimi Haukiputaan kunnanvaltuuston puheenjohtajana. Lindqvist asui Martinniemessä ja toimi Lastausrenkaan toiminnassa mukana. Martinniemen sosialidemokraattinen työväenyhdistys perustettiin hänen torpassaan 16.8.1930.


title: Team Meritus

text: Team Meritus tunnettu myös nimellä MY QI-Meritus Mahara on malesialainen pikkuformulatalli, joka on kilpaillut Aasian Formula BMW ja Aasian Formula V6 sarjoissa. Tallin perustivat vuonna 1996 Peter Thompson ja Firhat Mokhzani. Vuonna 2003 tallin nimeksi tuli Qi-Meritus Mahara. Vuosina 2008-2010 talli kilpaili Aasian GP2-sarjassa saavuttaen yhden voiton, 4 palkintosijaa ja 62 pistettä. Talli vetäytyi Aasian GP2-sarjasta kauden 2009-10 jälkeen.


title: Karnali

text: Karnali () on yksi Nepalin neljästätoista vyöhykkeestä ja osa Nepalin Keskilännen kehitysaluetta (Madhya Pashchimanchal). Karnali rajautuu pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Dhawalagiri idässä, Rapti ja Bheri etelässä sekä Seti lännessä.


title: Karnali

text: Vyöhyke on pinta-alaltaan (21 351 neliökilometriä) Nepalin suurin. Alueella eli vuonna 2001 yhteensä noin 309 000 asukasta; vuoteen 2011 mennessä väkiluku oli kasvanut yli 20 prosentia runsaaseen 388 000:een. Vyöhykkeen hallinnollisena keskuksena toimi vuoteen 2014 saakka Jumlan piirikunnan Kartik Swamin kylä (VDC, 2 186 as. vuonna 2011). Toukokuussa 2014 se yhdistettiin osaksi piirikunnan ensimmäistä kaupunkia, joka nimettiin asukasluvultaan suurimman kyläkomitean (VDC) mukaan Chandan Nathiksi ja muodostettiin lähekkäisistä kyläkomiteoista.


title: Karnali

text: Karnali on yksi Nepalin köyhimmistä ja eristyneimmistä alueista, eikä sinne ole vielä kunnollisia kulkuyhteyksiä. Vyöhyke on luontomatkailijoiden suosima matkakohde, ja siellä sijaitsee Nepalin suurin kansallispuisto, Shey Phoksundon kansallispuisto, sekä pienempi Raran kansallispuisto.


title: Karnali

text: Karnali jakaantuu viiteen piirikuntaan. Väestö-, pinta-ala- ja asukastieheystiedot ovat vuodelta 2011.


title: WWE Heat

text: WWE Heat (alun perin nimeltään Sunday Night Heat) oli WWE:n esittämä ohjelma, jossa esiintyy painijoita RAW'sta ja SmackDownista.


title: WWE Heat

text: WWF Sunday Night Heat esitettiin ensimmäisen kerran elokuussa vuonna 1998. Ohjelma oli alun perin WWE'n toiseksi suurin showpainiohjelma WWE RAW'n rinnalla ennen kuin WWE SmackDown tuli vuonna 1999. Alkuaikoina se sisälsi paljon suuremman luokan vapaapainijoita, käsitteli ja edisti isoja juonikuvioita jotka olivat tapahtuneet edeltävinä viikkoina RAW'ssa. Kun ohjelma näytettiin joka sunnuntai, nimensä mukaisesti, sen erikoisuutena oli esitysaika joka oli aina tuntia ennen jokaista . Tällöin ohjelma aina mainosti/hehkutti tulevaa tapahtumaa erilaisilla matseilla tai segmenteillä, jotka pystyivät vaikuttamaan itse Pay Per View'in juonikuvion kannalta. WWE Heat toimi siis myös edesmenneenä WWE Free For All -ohjelmana (joka lopetettiin WWE Heatin tultua).


title: WWE Heat

text: WWF SmackDown teki ensiesiintymisen vuonna 1999 näin ottaen WWF Sunday Night Heatin paikan, josta tulikin WWF Jakked/Metal -ohjelmien tapainen, jossa esiintyi vähemmän kuuluisia painijoita ja kerrattiin WWE RAW'ssa, sekä WWE SmackDown'ssa viikon aikana tapahtuneet tapahtumat. Ohjelman matsit myös nauhoitettiin aina ennen WWE SmackDownin nauhoituksia. Tämän jälkeen WWF Sunday Night Heat näytti hetken aikaa ohjelmissaan paljon musiikkivideon tapaisia videoita, jossa käytiin nopeasti viikon tapahtumat läpi. Ohjelma kumminkin palasi tavalliseen formaattiin parin kuukauden jälkeen.


title: WWE Heat

text: Vuoden 2000 lopulla ohjelman formaati jälleen muuttui ja ohjelmaa alettiin isännöimään WWF New York'sta käsin (WWF New York oli WWE'n omistama kahvila joka oli hyvin showpaini-painotteinen. WWF Sunday Night Heat -ohjelmaa isännöi mm. Kevin Kelly, Michael Cole, Michael Hayes, Tazz ja Jonathan Coachman. Ohjelmassa myös vieraili painijoita silloin tällöin ja joskus WWF New York oli tapahtumapaikkana juonikuvijoille.


title: WWE Heat

text: Vuonna 2002 World Wrestling Federation jouduttua muuttamaan nimensä World Wrestling Entertainment'ksi eli WWE'ksi, ohjelman nimi myös muuttui WWE Sunday Night Heat'ksi.


title: WWE Heat

text: Vuonna 2005 WWE Sunday Night Heat'ia ei enää valittu USA Network -kanavan ohjelmatarjontaa jättäen amerikkalaisille mitään mahdollisuutta katsoa ohjelmaa. Ohjelma pysyi kumminkin kansainvälisillä markkinoilla eli se näkyi ulkomaalaisilla kanavilla. WWE päätti tarjota amerikkalaisille mahdollisuuden katsoa WWE Sunday Night Heatia streamina heidän kotisivuiltaan. Esittämisaika siirtyi perjantaille, joka johti WWE Sunday Night Heat -nimen muuttamista WWE Heat'ksi.


title: WWE Heat

text: Kymmenen vuoden historian jälkeen viimeinen WWE Heat esitettiin toukokuussa 2008.


title: Celeste Bonin

text: Celeste Beryl Bonin (s. 7. lokakuuta 1986) on yhdysvaltalainen showpainija, joka tunnetaan paremmin kehänimellä Kaitlyn. Tällä hetkellä hän työskentelee World Wrestling Entertainmentille (WWE) ja ottelee Florida Championship Wrestlingissä (FCW). Hän voitti kolmannen kauden WWE NXT:n. Kaitlyn on tätä nykyä WWE:n Divas Champion.


title: Celeste Bonin

text: Bonin teki kehokuntoilun debyyttinsä vuonna 2006 19 vuoden ikäisenä. Vuonna 2007 Bonin voitti NPC John Sherman Classic Bodybuilding Figuren ja Fitness -mestaruuden ja tuli viidenneksi Arnoldi Classicissa. Hän oli myös viiden parhaan joukossa MuscleMania Superbodyssa vuonna 2007. Vuonna 2008 hänet nimettiin "Miss Novemberiksi" Hardfitness Calendarissa, ja hän sijoittui 16. Junior Nationaleissa samana vuonna. Vuonna 2009 Bonin valittiin "Flex"-lehdessä "Hottie of the Dayksi".


title: Celeste Bonin

text: Heinäkuussa 2010 World Wrestling Entertainment (WWE) allekirjoitti sopimuksen Bonin kanssa, ja hänet siirrettiin Florida Championship Wrestlingiin (FCW). Hän debytoi nimellä Celeste kilpaillen bikinikisassa. Bonin nimi vaihtui pian Ricki Vaughniksi. Hän ei kuitenkaan ikinä debytoinut tällä nimellä, sillä hän vaihtoi sen NXT-nimeensä Kaitlyniin. 22. elokuuta 2010 Bonin teki TV-debyyttinsä FCW:n jaksossa lumberjillinä AJ Leen ja Naomi Knightin välisessä Queen of FCW/FCW Divas -mestaruusottelussa.


title: Celeste Bonin

text: 7. syyskuuta ilmoitettiin, että Kaitlyn liittyisi 3. kauden WWE NXT:hen mentorinaan Vickie Guerrero. Kaitlyn paikkasi Guerreron alkuperäisen rookien, Aloisian, jonka Guerrero erotti. Samalla viikolla Bonin kilpaili epäonnistuneesti tanssikisassa ja 'nappaa lippu'-kisassa. Seuraavalla viikolla Kaitlyn teki kehädebyyttinsä, kun hän ja Vickien poikaystävä Dolph Ziggler voittivat A.J:n ja Primon miksatussa tag team-ottelussa. Hän voitti myös esteratahaasteen. 21. syyskuuta Kaitlyn ja LayCool (Layla ja Michelle McCool) hävisivät NXT:ssä Kelly Kellylle, Naomille ja Jamielle kuuden diivan joukkueottelussa, jonka aikana Kaitlyn selätettiin. Ottelun jälkeen Lay-Cool hyökkäsi Kaitlynin kimppuun, kun Vickie läksytti häntä. Saman viikon SmackDownissa 24. syyskuuta Kaitlyn ja Guerrero saattelivat Zigglerin kehään. Kun Guerrero käski Kaitlynin häipyä, tämä tönäisi Guerreroa ja lähti. Kaitlyn voitti ensimmäisen 1 vs. 1-ottelunsa Vickieta vastaan 5. lokakuuta NXT:ssä. 2. marraskuuta Kaitlyn ja Ziggler yllätettiin NXT:ssä suutelemasta toisiaan seinän takaa. Kun Vickie kävi Kaitlynin kimppuun, Kaitlyn heitti Vickien päälle hääkakun, joka oli tarkoitettu Goldustille ja Aksanalle. 5. marraskuuta Kaitlyn ja Vickie kohtasivat SmackDownissa uusintaottelussa, jonka Vickie voitti käyttäen hyväkseen köysiä. 30. marraskuuta Kaitlyn voitti NXT:n 3. kauden kukistaen Naomin finaalissa.


title: Urho Julin

text: Urho Johannes Julin (16. lokakuuta 1928 Haukipudas – 27. toukokuuta 2002) oli suomalainen kestävyysjuoksija.


title: Urho Julin

text: Julin sijoittui Helsingin olympialaisissa 1952 3 000 metrin estejuoksun kolmannessa alkuerässä viidenneksi ajalla 9.09,4 ja karsiutui jatkosta. Brysselin EM-kilpailuissa 1950 hän sijoittui estejuoksussa kymmenenneksi ja Bernin EM-kilpailuissa 1954 hän sijoittui 5 000 metrin juoksussa kahdeksanneksi.


title: Urho Julin

text: Kalevan kisoissa Julin saavutti estejuoksussa hopeaa vuosina 1950 ja 1952, 5 000 metrin juoksussa hopeaa vuonna 1952 ja 10 000 metrin juoksussa kultaa vuonna 1957 ja pronssia 1956. Hän sijoittui Brysselin kansainvälisissä maastojuoksukilpailuissa 22. marraskuuta 1953 kolmanneksi.


title: Urho Julin

text: Julinin valmentajana toimi Olli Virho.


title: Michael Bunluen Mansap

text: Michael Bunluen Mansap (2. huhtikuuta 1929 – 2. joulukuuta 2010) oli katolisen kirkon thaimaalainen piispa. Hänet vihittiin papiksi 21. joulukuuta 1951 ja sitten piispaksi 12. elokuuta 1976; hänet oli 21. toukokuuta 1976 nimitetty Ubon Ratchathanin hiippakunnan piispaksi, jona hän toimi, kunnes jäi eläkkeelle 25. maaliskuuta 2006. Hän kuoli 81-vuotiaana joulukuussa 2010.


title: Tiibetin futishullut

text: Tiibetin futishullut on bhutanilainen Khyentse Norbun ohjaama elokuva vuodelta 1999. Se sijoittuu budhhalaisluostariin, jossa varttuva 14-vuotias poika kiinnostuu jalkapallosta ja käy katsomassa sitä salaa televisiosta.


title: Kriengsak Kovithavanij

text: Francis Xavier Kriengsak Kovithavanij (; s. 27. kesäkuuta 1949 Ban Rak) on katolisen kirkon 11. heinäkuuta 1976 vihitty thaimaalainen pappi. Piispaksi hänet vihittiin 2. kesäkuuta 2007; hänet oli 7. maaliskuuta nimitetty Nakhon Sawanin hiippakunnan piispaksi. Vuonna 2009 hän aloitti Bangkokin arkkihiippakunnan arkkipiispana.


title: Kriengsak Kovithavanij

text: Kovithavanij meni seminaariin Sampranissa ja opiskeli vuosina 1970–1976 filosofiaa ja teologiaa Rooman Paavillisessa Urbaniana-yliopistossa. 1980-luvulla hän erikoistui Paavillisessa gregoriaanisessa yliopistossa spiritualiteettiin.


title: Kulkureita ja taikureita

text: Kulkureita ja taikureita on bhutanilainen Khyentse Norbun ohjaama elokuva vuodelta 2003. Se on ensimmäinen Bhutanissa kuvattu kokoillan fiktioelokuva. Elokuva kertoo kahden miehen matkasta syrjäseudulta koti pääkaupunkia, unelmista ja rakkaudesta.


title: GFAJ-1

text:
GFAJ-1 on ekstremofiilinen bakteeri, jonka aineenvaihdunnassa tutkija Felicia Wolfe-Simonin tutkimusryhmän yksittäisen ja varmistamattoman tutkimuksen mukaan toimisi fosforin puuttuessa sen sijaan arseeni. Lajin ajateltiin olevan ensimmäinen esimerkki vaihtoehtoisiin biokemioihin pohjautuvasta elämästä. GFAJ-1 kuuluu samaan evolutiiviseen kehityslinjaan kuin kaikki muutkin maapallolla elävät eliöt. Sen ajateltiin Wolfe-Simonin tutkijaryhmän tuloksiin nojaten voivan elää ilman fosforia ja käyttää sen sijasta arseenia aineenvaihduntaan, rakenteisiin ja lisääntymiseen. Toisaalta sen todettiin elävän myös fosforilla, ja sen kasvu todettiin nopeammaksi fosfaattipitoisissa kuin vähäfosfaattisissa arseenipitoisissa oloissa.
NASAn rahoittama Arizonan yliopiston tutkijaryhmä löysi bakteerit Kaliforniassa sijaitsevasta, voimakkaasti suola- ja arseenipitoisesta Mono Lake -järvestä. Ei tunnettu mekanismia, millä tavalla arseeni olisi fosforin tilalla bakteerin proteiineissa tai DNA:ssa, eikä solun sisäistä arseenin käsittelykoneistoa tunneta. Arseenia kuitenkin eristettiin bakteerien proteiineista, lipideistä, aineenvaihduntatuotteista ja nukleiinihaposta. Arseenihapon (HAsO) suolat eli arsenaatit ovat kemiallisesti huomattavan paljon fosfaatteja muistuttavia, ja laboratoriotutkimukset suoritettiin lähes fosforittomassa tilassa. Muun muassa astrobiologi Steven Benner totesi "Science"-lehdelle tämän tutkimustyön olleen sikäli kesken, että tutkimus ei todennut, onko arseeni todella juuri fosforin tilalla käytössä bakteerin proteiineissa ja DNA:ssa. Useissa myöhemmissä tutkimuksissa osoitettiin, että GFAJ-1 ei pystynytkään korvaamaan fosforia arseenilla solukalvonsa molekyyleissä ja DNA:ssansa.


title: GFAJ-1

text: Erityistä kiinnostusta näytti herättävän kysymys, voisiko elämää syntyä ja kehittyä itsenäisesti Mono Laken kaltaisissa olosuhteissa vaihtoehtoista väylää esimerkiksi ulkoavaruudessa ilman fosforia. Siihen löytö ei antanut suoraa vastausta.


title: GFAJ-1

text: GFAJ-1-mikrobin eristäneen Nasan tutkijaryhmän kasvoksi nousi Felicia Wolfe-Simon. Tutkimustyön löydökset ja näiden maailmanlaajuinen julkaiseminen Nasan tiedotustilaisuudessa kirvoitti tiedeyhteisössä vahvaa kritiikkiä, joka on henkilöitynyt nimenomaan nuoreen Wolfe-Simoniin. GFAJ-1 on akronyymi, joka syntyi leikkisästi sanoista get-felica-a-job.


title: Nivalan vaakuna

text: Nivalan vaakuna on Nivalan kaupungin tunnus. Vaakunan aihe kuvaa paikkakunnalle tyypillistä mallia, ja samalla portin muoto muistuttaa kunnan nimen alkukirjainta.


title: Nivalan vaakuna

text: Vaakunan selitys kuuluu ”vihreässä kentässä yksipuolinen kultainen puuportti.” Vaakunan on suunnitellut nivalalaislähtöisen presidentti Kyösti Kallion poika Kalervo Kallio, Nivalan kunnanvaltuusto hyväksyi sen 23. marraskuuta 1964. Sisäasiainministeriö vahvisti vaakunan käyttöön 4. helmikuuta 1965.


title: Nihonbashi

text: Nihonbashi on alue Tokion Chūōssa. Sinne on keskitynyt monenlaista liiketoimintaa. Alue kehittyi kauppapaikaksi 1600-luvulla, ja se sai nimensä siellä edelleen olevasta sillasta. Tätä siltaa on pidetty Tokiosta mitattavien etäisyyksien nollapisteenä Edo-kaudelta asti. Se oli myös paikka, johon Tōkaidō ja muut Edon viidestä maantiestä päättyivät. Hiroshige Utagawan kuvasarja "Viisinkymmentäkolme pysähdyspaikkaa Tōkaidōn maantien varrella" alkaa siitä.


title: Eila Nevalainen

text:
Eila Nevalainen (s. 10. helmikuuta 1948 Juuka) on suomalainen tiedottaja ja toimittaja.
Nevalainen toimi marraskuusta 2007 helmikuuhun 2012 tasavallan presidentin kanslian lehdistöpäällikkönä. Tätä ennen hän toimi Euroopan parlamentin sosiaalidemokraattisen ryhmän neuvonantajana vuodesta 1996 sekä Euroopan komission jäsenenä toimineen Erkki Liikasen tiedottajana vuosina 1997–1999 ja kabinetin jäsenenä vuosina 2001–2004.
Nevalainen on koulutukseltaan yhteiskuntatieteiden kandidaatti, joksi hän valmistui vuonna 1971 Tampereen yliopistosta. Hän työskenteli toimittajanurallaan 1970–1973 toimittajana Kansan Lehdessä, 1973–1978 toimittajana ja toimitussihteerinä Me-lehdessä ja Maanmiehessä, 1978–1987 toimittajana ja toimituspäällikkönä Talouselämässä ja 1988–1994 päätoimittajana Markkinointi & Mainonnan edeltäjälehdessä Mainosuutisissa. Hän on työskennellyt myös Espoon tiedotussihteerinä vuosina 1977–1978 ja Pirkko Työläjärven poliittisena sihteerinä vuosina 1980–1982, Työläjärven toimiessa ensin ministerinä valtiovarainministeriössä ja myöhemmin kauppa-ja teollisuusministerinä Koiviston II hallituksessa.


title: Eila Nevalainen

text: Nevalainen on toimittanut kaksi kirjaa, teoksen "Naisen luokkakuva – 8 otosta" vuonna 1978 ja Erkki Liikasen "Brysselin päiväkirjat 1990–1994" vuonna 1995.


title: Eila Nevalainen

text: Nevalainen on puoluekannaltaan sosialidemokraatti. Hän liittyi SDP:n jäseneksi työskennellessään Kansan Lehden toimittajana.


title: Brockville

text: Brockville on lähes 22 000 asukkaan kaupunki Ontarion provinssissa Kanadassa. Se sijaitsee Saint Lawrence -joen pohjoisrannalla, rautateiden risteyskohdassa, noin 80 kilometriä Kingstonista itään. Kaupungin tärkeimpiä työllistäjiä ovat sähkö-, elektroniikka-, lääke- ja kemianteollisuus sekä Thousand Islandsiin suuntautuva matkailu ja siellä sijaitsee St. Lawrence Collegen opetusyksikkö. Kaupunki on kuuluisa monista historiallisista rakennuksistaan, esimerkiksi jyhkeästä oikeustalosta (1842−44) ja Kanadan ensimmäisestä rautatietunnelista (1860), ja siellä ilmestyy Ontarion vanhin sanomalehti "The Recorder & Times" (1821).


title: Brockville

text: Brockville perustettiin vuonna 1785 Yhdysvalloista paenneiden lojalistien siirtokunnaksi. Alun perin sen nimi oli Elizabethtown, mutta nimi muutettiin myöhemmin nykyiselleen kenraalimajuri Isaac Brockin kunniaksi. Vuonna 1808 Ylä-Kanadan hallitus päätti tehdä kaupungista paikallishallinnon keskuksen ja rakennutti sinne oikeustalon ja vankilan. Väkiluku alkoi kasvaa kuitenkin toden teolla vasta vuoden 1855 jälkeen, kun Grand Trunk Railway (nykyinen Canadian National Railway) rakensi sinne rautatieyhteyden Montréalista.


title: NEMS

text: NEMS (tunnetaan myös nimillä NEMS International, NEMS Records & Tapes ja NEMS Records Ltd.) oli vuosina 1975-1983 toiminut englantilainen levy-yhtiö. Sen toiminta keskittyi mm. Black Sabbathin ja Nazarethin katalogien uusintajulkaisuihin Britanniassa, Euroopassa ja Japanissa. Yhtiö omisti myös aiemmin kaatuneen Immediate Recordsin katalogin. Muita artisteja merkillä olivat mm. UK Subs, The Boys ja Marianne Faithfull. Yhtiön kaaduttua vuonna 1983 Sanctuary Recordsiin kuuluva Castle Communications hankki yhtiön katalogin.


title: NEMS

text: Tätä yhtiötä ei pidä sekoittaa Brian Epsteinin NEMS-yhtiöihin tai Nems Enterprises-nimiseen argentiinalaiseen heavy metal-levymerkkiin.


title: NEMS

text: Artikkeli yhtiöstä ja sen katalogi


title: Amo Chhu

text:
Amo Chhu eli Torsa on yksi Bhutanin länsiosan suurimmista joista. Sivujokineen se on 310 km pitkä. Se saa alkunsa Tiibetistä ja virtaa Chumbin laaksoa pitkin Bhutanin puolelle. Rinteet ovat jyrkät ja joessa on talvellakin vuolas virta. Himalajan juurella joki laskeutuu Duaarien tasangolle ja levenee.
Joki virtaa Phuntsholingin kaupungin läpi ja jatkaa Intian puolelle Länsi-Bengaliin.


title: WWF LiveWire

text: WWF LiveWire oli WWE:n esittämä showpainiohjelma, jossa katsojat pystyivät olemaan interaktiivisia soittamalla tai lähettämällä sähköpostia juontajille sekä vieraille. WWF LiveWire oli ensimmäinen WWE'n tekemä interaktiivinen ohjelma. Myöhemmin formaatti muuttui ja WWF LiveWirestä tuli viikoittainen ohjelma, jossa tiivistettiin ja kerrattiin tapahtumat mitä RAW'ssa, Heatissa ja SmackDownissa oli tapahtunut viikon aikana. Ohjelma on myös erikoinen siitä, että se on yksi harvoista ohjelmista missä Marissa Mazzola-McMahon, Shane McMahonin nykyinen vaimo on esiintynyt.


title: WWF LiveWire

text: WWF LiveWire esitettiin ensimmäisen kerran syyskuussa vuonna 1996. Ohjelma korvasi sitä ennen paikalla olleen WWF Mania -nimisen ohjelman. Alkuperäiseen formaattiin kuului se, että ohjelma esitettiin suorana ja katsojat pystyivät esittämään vierailevilta painijoilta kysymyksiä puhelimitse tai kirjeitse. Ohjelmaa isännöi alun perin Todd Pettengill.


title: WWF LiveWire

text: Myöhemmin LiveWiren formaatti muuttui ohjelmaksi jossa kerrattiin viikon aikana tapahtuneet tapahtumat WWE'ssä ja mainostettiin tulevia tapahtumia. Juontajana toimi Michael Cole. Ohjelmassa jaettiin palkintoja katsojille jotka vastasivat viikoittaisiin kysymyksiin hyvin ja heidän vastaus esitettiin ohjelmassa. WWF LiveWire toisinaan näytti Exclusive -pätkiä joita ei nähty muissa ohjelmissa. Exclusive -pätkä saattoi olla haastattelu tai esimerkiksi pätkä joka oli nauhoitettu RAW'in nauhoitusten jälkeen.


title: WWF LiveWire

text: Loppuaikona juontaja vaihtui Jonathan Coachmanin ja WWF LiveWiren viimeinen lähetys oli elokuussa vuonna 2001. WWF LiveWiren tilalle tuli samankaltainen ohjelma nimeltä WWE Excess.


title: Intiaanit (vuoden 2010 kirja)

text: Intiaanit: Pohjois-Amerikan alkuperäiskansojen historia on Rani-Henrik Anderssonin ja Markku Henrikssonin kirja, joka ilmestyi 2010 Gaudeamuksen kustantamana.


title: Intiaanit (vuoden 2010 kirja)

text: Teos pyrkii valottamaan sitä todellisuutta, joka on elokuvien ja muun viihteen sekä taiteen esittämän kuvan takana. Kuvan vaikutus on ollut niin voimakas, että todellista kuvaa on vaikea nähdä, ja osasta sellaista, mikä ei alun perin ollut totta, on tullut intiaaneille itselleenkin totta. Intiaanit ovat saaneet omaa ääntään kuuluviin toisen maailmansodan jälkeen, ja heidän kulttuurinsa on saanut suosijoita myös muualla kuin Pohjois-Amerikassa. Teoksen aiheena on niin kulttuuri kuin politiikkakin.


title: Intiaanit (vuoden 2010 kirja)

text: Pohjois-Amerikan alkuperäiskansoiksi teoksessa käsitetään kaikki Pohjois-Amerikan alueella asuvat ja asuneet intiaanit, inuitit, aleutit ja mestitsit, ja heistä käytetään yhteisnimitystä "intiaanit".


title: Intiaanit (vuoden 2010 kirja)

text: Teoksella on kolme keskeistä tavoitetta. Ensinnäkin antaa kuva intiaaneista aktiivisina toimijoina, ei passiivisina uhreina, kuten usein on käsitetty. Toiseksi, koska intiaaneja on miljoonia, heillä on suuri vaikutus kulttuuriin, talouteen ja politiikkaan. Kolmanneksi tekijät korostavat, että intiaanit ovat hyvin monimuotoinen ryhmä, ja kaikilla kansoilla on oma kulttuurinsa, kieliäkin on yli tuhat.


title: Duarit

text: Duarit tai Duaarit (, "Dooars" tai "Dwars") ovat kukkuloita ja tulvatasankoja Himalajan itäosan juurella. Osa alueesta kuuluu Intiaan, osa Bhutaniin.


title: Duarit

text: Sankoshjoki jakaa kukkulat kahteen osaan: itäosaa kutsutaan Assamin Duareiksi, länsiosaa Länsi-Bengalin Duareiksi. Duarit ovat oikeastaan itäinen osa alavaa Himalajan eteläpuolista Teraita ja sama maastotyyppi jatkuu Nepalin puolella.


title: Duarit

text: Duarien nimi tarkoittaa ovea tai porttia. Se on kulkuväylä Bhutanista Koillis-Intiaan. Alueella on monia kansallispuistoja ja suojelualueita. Siellä elää gaureja, norsuja ja leopardeja.


title: Duarit

text: Bhutan ja Brittiläinen Intia kävivät Bengalin Duareiden hallinnasta Duar-sodan vuosina 1864–1865. Sota kesti viisi kuukautta ja päättyi Bhutanin häviöön.


title: Duarit

text:
Duarien laajudeksi mainitaan 8 800 neliökilometriä.
Läntiset Duarit on merkittävä teentuotantoalue. Länsi-Bengalin Duarien keskeisimmät kaupungit ovat Siliguri, Jalpaiguri ja Darjeeling. Näistä viimeksi mainittu on rekisteröity muista Duareista erilliseksi teentuotantoalueeksi.


title: Asetus (ratsastus)

text: Asetuksessa hevosen kaula ja pää taipuvat sivulle kaularangan ensimmäisen ja toisen nikaman kohdalta. Niska säilyy hevosen kehon korkeimmalla olevana kohtana, ja korvat pysyvät vaakasuunnassa samalla korkeudella.


title: Asetus (ratsastus)

text: Asetusta käytetään tiettyjä kouluratsastusliikkeitä sekä kaarevia teitä ratsastettaessa.


title: Suzanne Juyol

text: Suzanne Juyol (1. tammikuuta 1920 Pariisi – 20. heinäkuuta 1994 Pariisi) oli ranskalainen oopperalaulaja, äänialaltaan dramaattinen sopraano.


title: Suzanne Juyol

text: Juyol opiskeli Pariisin konservatoriossa ja teki ammattimaisen debyyttinsä Palais Garnier'ssa vuonna 1942 Margared'n roolissa Édouard Lalon oopperassa "Le roi d'Ys". Tätä seurasivat esiintymiset oopperoissa "Pénélope" (Fauré), "Ariadne" (Dukas), "La damnation de Faust" (Berlioz) ja "Faust" (Gounod). Opéra-Comiquessa Juyol esiintyi ensimmäistä kertaa vuonna 1946 Charlottena "Wertherissä". Hänen muita roolejaan olivat muiden muassa Carmen, Tosca ja Santuzza.


title: Suzanne Juyol

text: Juyol alkoi tulkita Wagnerin rooleja Monte-Carlon oopperassa, jossa hän debytoi vuonna 1947. Suosio oli sellaista, että Juyol kutsuttiin Staatsoper Unter den Lindeniin esiintymään "Tristanissa ja Isoldessa" vuonna 1951 Max Lorenzin kanssa. Hän vetäytyi lavalta neljänkymmenen vuoden iässä vuonna 1960. Hänen puolisonsa oli Victor Serventi, joka toimi laulunopettajana Pariisin oopperassa.


title: Suzanne Juyol

text: Juyolin diskografiaan kuuluvat levytykset "Carmenista" (1951) ja "Wertheristä" (1953).


title: Arseenipohjainen elämä

text: Arseenipohjainen elämä viittaa mikro-organismeihin, jotka mahdollisesti käyttävät arseenia solujen ja DNA:n rakenteissa, kun fosforia ei ole käytettävissä niiden elinympäristössä. Vuonna 2010 NASAn rahoittamat tutkijat kertoivat löytäneensä tällaisia organismeja eteläisessä Kaliforniassa sijaitsevasta Mono Laken suolajärvestä. Laboratoriokokeissa tutkijat havaitsivat kyseisen GFAJ-1-bakteerin selviytyvän ja lisääntyvän arseeniliuoksessa, joka sisälsi erittäin vähän tai ei ollenkaan fosforia.


title: Arseenipohjainen elämä

text: Useat tutkijat ovat epäilleet löytöä. Myöhemmissä laboratoriotutkimuksissa tulosta ei pystytty toistamaan. Useissa tutkimuksissa osoitettiin, että arseenipohjaisiksi väitetyt bakteerit eivät pystyneetkään korvaamaan fosforia arseenilla solukalvojensa molekyyleissä ja DNA:ssansa.


title: Sharon Finneran

text: Sharon Evans Finneran (Rittenhouse; s. 4. helmikuuta 1946 Rockville Centre, New York) on entinen yhdysvaltalainen uimari. Hän sai hopeamitalin 400 metrin sekauinnissa vuoden 1964 kesäolympialaisissa Tokiossa ajalla 5:24.1. Hän voitti myös AAU-titteleitä ja vuoden 1963 Pan-Amerikan kisoissa kultaa 400 metrin vapaauinnissa.


title: Sharon Finneran

text: Finneran edusti aikoinaan Santa Clara High Schoolia ja Los Angeles Athletic Clubia. Hän kuuluu uimarisukuun; veli Mike Finneran ja tytär Ariel Rittenhouse ovat myös kilpailleet olympialaisissa, ja hänen äitinsä oli joukkueen toimihenkilönä vuoden 1976 olympialaisissa.


title: Jed Graef

text: Jedward Richard "Jed" Graef (s. 1. toukokuuta 1942 Montclair, New Jersey) on entinen yhdysvaltalainen uimari. Hän voitti vuoden 1964 kesäolympialaisissa Tokiossa kultaa 200 metrin selkäuinnissa ajalla 2:10.3 tehden samalla uuden maailmanennätyksen. Graef voitti samassa lajissa myös NCAA-tittelin samana vuonna. Hän edusti New Jersey Swim Associationia ja Princetonin yliopistoa.


title: Jed Graef

text: Graef sai Michiganin yliopistolla filosofian tohtorin arvon psykologiassa; hän tekikin merkittävää työtä urheilupsykologian parissa ja opetti Toronton yliopistolla. Hänet on otettu International Swimming Hall of Fameen vuonna 1988.


title: WWF Shotgun Saturday Night

text: WWF Shotgun Saturday Night oli WWE:n esittämä ohjelma, jossa esiintyi painijoita WWE RAW'sta. WWF Shotgun Saturday Night oli hetken aikaa merkittävä viikoittainen ohjelma RAW'n lisäksi. Ohjelma sisälsi tunnettuja painijoita ja jatkoi RAW'n juonikuvioita.


title: WWF Shotgun Saturday Night

text: Ohjelman konsepti oli erikoinen omana aikanaan, koska Shotgun Saturday Night esitettiin myöhäisinä lauantai-iltoina ja nauhoituspaikkana oli useat New Yorkin yöklubit. WWE yritti mainostaa ohjelmaa rajumpana heidän muuhun tarjontaan verrattuna. Ohjelma oli erikoinen myös siksi, koska kehä oli normaalia pienempi ja kehää ympäröivät köydet olivat keltaiset (myöhemmin nähty WWE NXT'ssä).


title: WWF Shotgun Saturday Night

text: Ensimmäinen WWF Shotgun Saturday Night näytettiin tammikuussa 1997. Ohjelman alkuperäinen konsepti ei pysynyt pitkään johtuen Terry Funkin kerran pitämästä rajusta promosta ohjelman aikana, joka pakotti WWE'tä muuttamaan formaattia.


title: WWF Shotgun Saturday Night

text: WWF Shotgun Saturday Nightia ei enää nauhoitettu yöklubeissa vaan se muuttui WWE Heatin tyyliseksi ohjelmaksi, jossa esiintyi vähemmän tunnettuja painijoita. Koska ohjelmalla myöhemmässä vaiheessa ei ollut isompien ohjelmien juonikuvioiden kannalta merkitystä ja se ei vaikuttanut heidän "lippulaivaansa", WWE saattoi käyttää ohjelmaa monesti kykyjen etsimiseen ja siksipä se antoi monille tuntemattomille tai paikallisille (riippuen missä ohjelma kuvattiin) painijoille mahdollisuuden näyttää taitonsa TV-yleisölle. Jos WWE näki painijassa jotakin, he saattoivat palkata hänet ja laittaa suurempiin ohjelmiin kuten RAW'in.


title: WWF Shotgun Saturday Night

text: Ohjelmasta tehtiin monia versioita eri markkinoille. Esimerkiksi pelkällä WWF Shotgun nimellä kulkeva ohjelma oli editoitu lapsiystävällisemmäksi. Ohjelmalla oli myös eri intro, eri grafiikat, eri selostajat, mutta samat matsit kuin WWF Shotgun Saturday Night'ssa, tosin eri järjestyksessä. Muilla nimillä kulkevia versioita olivat mm. WWF 11:Alive ja WWF New York.


title: WWF Shotgun Saturday Night

text: WWE SmackDownin tultua vuonna 1999 WWF Shotgun Saturday Night päätettiin korvata WWF Jakked ja WWF Metal -nimisillä ohjelmilla. Kyseisten ohjelmien konsepti oli kumminkin sama.


title: Géori Boué

text: Georgette ”Géori” Boué (16. lokakuuta 1918 Toulouse – 5. tammikuuta 2017 Pariisi) oli ranskalainen sopraano. Hänet yhdistetään varsinkin ranskalaiseen ohjelmistoon, mutta Massenet’n, Gounod’n ja Delibesin kaltaisten säveltäjien teosten lisäksi hänen ohjelmistoonsa lukeutui myös Verdin ja Puccinin teoksia sekä Pjotr Tšaikovskin "Jevgeni Onegin". Bouélla oli rooleja myös nykysäveltäjien, kuten Marcel Landowskin ja Jean-Michel Damasen oopperoissa, ja lisäksi hän lauloi operettia.


title: Géori Boué

text: Boué opiskeli kotikaupunkinsa konservatoriossa ja teki ensiesiintymisensä Capitole de Toulousessa 1934 voitettuaan ensimmäisen palkinnon laulukilpailussa. Opéra-Comiquessa hän debytoi vuonna 1939 ja Palais Garnier’ssa 1942. Kansainvälisesti hän pääsi esiintymään muun muassa Milanon La Scalaan. Hän meni toukokuussa 1944 naimisiin baritoni Roger Bourdinin kanssa, ja paria kuullaan yhdessä "Faustin" ja "Thaïsin" levytyksillä. Boué esiintyi nimiroolissa Sacha Guitryn elokuvassa "La Malibran" vuonna 1943.


title: Géori Boué

text: Sopraano vetäytyi lavalta vuonna 1970.


title: Kim McGuire

text: Kim McGuire (1. joulukuuta 1955 New Orleans, Louisiana – 14. syyskuuta 2016 Florida) oli yhdysvaltalainen näyttelijä. Hänet tunnetaan erityisesti elokuvasta "Cry-Baby", jossa hän näytteli Mona ”Hatchet-Face” Malnorowskia.


title: Kim McGuire

text: McGuire syntyi New Orleansissa, Louisianassa. Hänen vanhempansa olivat asianajaja Raymond A. McGuire ja Mary Toole. Hänen oli alun perin tarkoitus seurata isänsä jalanjälkiä asianajajana. McGuire kuitenkin kiinnostui hyvin varhaisessa iässä näyttelemisestä ja saikin roolin John Watersin "Cry-Babystä".


title: Kim McGuire

text: McGuire kuoli 60-vuotiaana keuhkokuumeeseen.


title: Darren Burrows

text: Darren E. Burrows (s. 12. syyskuuta 1966) on yhdysvaltalainen näyttelijä.


title: Darren Burrows

text: Burrows syntyi Winfieldissä, Kansasissa. Burrows tunnetaan parhaiten roolistaan Ed Chigliakina televisiosarjassa "Villi Pohjola". Hän esiintyi myös elokuvissa "Cry-Baby", "Amistad", "Sunset Strip" ja "Forty Shades of Blue". Burrows on myös näytellyt yhdessä "Salaisten kansioiden" ja "CSI:n" jaksossa. Tällä hetkellä hän asuu Los Angelesin ulkopuolella vaimonsa Melinda Delgadon ja heidän neljän lapsensa kanssa.


title: Stephen Mailer

text: Stephen McLeod Mailer (s. 10. maaliskuuta 1966) on yhdysvaltalainen näyttelijä. Hän on näytellyt elokuvissa kuten "Omaa luokkaansa", "Cry-Baby" ja "Baby Mama". Hän myös näytellyt televisiosarjoissa kuten "Gilmoren tytöt" ja "Laki ja oikeus".


title: Stephen Mailer

text: Mailer syntyi New Yorkissa, kirjailija Norman Mailerille ja näyttelijä Beverly Bentleylle. Hän on naimisissa tuottaja Lindsay Marxin kanssa.


title: Rachid Harkouk

text: Rachid Harkouk (, s. 19. toukokuuta 1956 Chelsea, Englanti) on englantilais-algerialainen entinen jalkapalloilija. Keskikentällä ja hyökkääjänä pelannut Harkouk tunnettiin oikukkaana pelaajana, jolla oli ajoittain räjähtävä laukaus.


title: Rachid Harkouk

text: Harkouk kuului Algerian maajoukkueeseen vuoden 1986 MM-kisossa. Hän pelasi turnauksessa kaksi ottelua.


title: Amy Locane

text: Amy Rose Locane (s. 19. joulukuuta 1971) on yhdysvaltalainen näyttelijä.


title: Amy Locane

text: Locane on syntynyt Trentonissa, New Jerseyssä. Hän kuului "Melrose Place" -televisiosarjan alkuperäiseen näyttelijäkaartiin, mutta lähti sarjasta jo 13 jakson jälkeen. Hänen korvaajakseen tuli Daphne Zuniga. Locane on näytellyt myös esimerkiksi elokuvissa "Sekopäät" ja "Cry-Baby".


title: Amy Locane

text: Locane on ollut naimisissa viiniasiantuntija Mark Bovenizerin kanssa vuodesta 2008 lähtien. Heillä on kaksi tytärtä, joista vanhemmalla on Crohnin tauti.


title: Amy Locane

text: Kesäkuussa 2010 Locane ajoi humalassa kolarin, jossa toisessa autossa matkustajana ollut nainen kuoli ja kuljettaja loukkaantui vakavasti. Locane tuomittiin helmikuussa 2013 kolmeksi vuodeksi vankeuteen kuolemantuottamuksesta. Tuomiota lyhensivät vankeusajasta koituviksi arvioidut kärsimykset hänen lapsilleen.


title: Edvard Skarp

text: Edvard Leonard Skarp () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan eskadroonanpäällikkönä valkoisen armeijan ratsujääkärijoukoissa. Huhtikuussa 1918 Skarp oli osallisena Joensuussa tapahtuneeseen 99 sotavangin teloitukseen.


title: Edvard Skarp

text: Skarpin vanhemmat olivat räätäli, myöhemmin kauppias Johan Edvard Skarp ja Serafia Bergholm. Hänet vihittiin avioliittoon vuonna 1933 Elli Matilda Sippolan kanssa. Hän kävi kansakoulun ja kirjanpitokurssin.


title: Edvard Skarp

text: Skarp liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 2. syyskuuta 1915, josta hänet siirrettiin myöhemmin pataljoonan ratsuosastoon. Pataljoonasta hänet komennettiin joulukuu 1915 – huhtikuu 1916 väliseksi ajaksi etappitehtäviin Ruotsiin, jossa hän toimi Haaparannassa ja Uumajassa jääkärialokkaiden vastaanottajana ja ohjaajana. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Edvard Skarp

text: Skarp saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan eskadroonanpäälliköksi Karjalan ratsujääkärirykmentin 2. eskadroonaan Hän osallistui sisällissodan taisteluihin Kämärällä ja Nuoraalla, jossa hän haavoittui 25. huhtikuuta 1918.


title: Edvard Skarp

text: 14. huhtikuuta Karjalan ratsujääkärirykmentin sotilaat teloittivat Joensuussa 99 Raudun taistelussa vangittua venäläissotilasta, jotka oli siirretty kaupunkiin Sortavalan kautta. Kyseessä oli muutaman upseerin omavaltainen teko, jolla kuitenkin oli tuolloin rykmentin vt. komentajana toimineen Skarpin lupa. Hän oli myös itse mahdollisesti teloituspaikalla. Skarp lupasi myöhemmin laatia asiasta raportin esimiehelleen jääkäriratsumestari Sven Weckströmille, muttei milloinkaan tehnyt sitä.


title: Edvard Skarp

text: Skarp määrättiin sisällissodan jälkeen 30. syyskuuta 1918 alkaen päälliköksi Karjalan ratsujääkärirykmentin 1. eskadroonaan, josta hänet siirrettiin 13. joulukuuta 1918 alkaen niin ikään päälliköksi Lapin ryhmän I pataljoonan Kajaanin komppaniaan. Lapin ryhmästä hänet siirrettiin päälliköksi 1. huhtikuuta 1919 alkaen Hämeen ratsurykmentin 2. eskadroonaan. Seuraavaksi hänet nimitettiin 5. elokuuta 1919 patteriston komentajaksi Hyökkäysvaunurykmentin II patteristoon. Skarp erosi armeijasta 16. kesäkuuta 1922 ja astui Rajavartiolaitoksen palvelukseen 5. syyskuuta 1922, jossa hänet sijoitettiin komppanianpäälliköksi Salmin rajavartioston 5. komppaniaan, jossa hän palveli 15. kesäkuuta 1924 saakka. Myöhemmin hän erosi toistamiseen armeijasta ja matkusti 31. heinäkuuta 1924 Kanadaan, missä hän toimi liikealalla. Kanadasta hän palasi takaisin Suomeen vuonna 1928 ja työskenteli sen jälkeen vuoden Maamiesten auto- ja kone oy:n palveluksessa Turussa. Myöhemmin hän toimi Tampereella rintamamiesyhdistyksen taloudenhoitajana ja vuodesta 1934 alkaen eri ravintoloiden vahtimestarina. Skarp osallistui talvisotaan Hevosvarikko 2:n päällikkönä ja jatkosotaan kolonnan johtajana Osasto K:ssa Jalkaväenkoulutuskeskuksessa Keuruulla vuoden 1941 aikana.


title: Kapurthala

text: Kapurthala (, ) on kaupunki Punjabin osavaltiossa Intiassa. Brittiläisen hallinnon aikana Kapurthala oli samannimisen vasallivaltion () pääkaupunki, jota hallitsi siirtomaaherrojen suosiolla paikallinen maharadža. Nykyään se on Kapurthalan piirin hallinnollinen keskus.


title: Kapurthala

text: Kapurthalassa on asukkaita 85 686 (2001). Se sijaitsee 19 km Jalandharista, jonne on rautatieyhteys, ja 66 km Amritsarista, jossa sijaitsee lähin lentokenttä.


title: Kapurthala

text: Kaupungissa on 1930 valmistunut maurilaistyylinen moskeija, jonka esikuvana toimi Marrakechin Qutbiya. Monet ranskalaisvaikutteiset hallintorakennukset ja palatsit ovat antaneet kaupungille kutsumanimen "Punjabin Pariisi".


title: Emil Sjöholm

text: Emil Johannes Sjöholm (synt. Jokela, 16. kesäkuuta 1894 Pietarsaari – 1989 Pietarsaari) oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Missejoella vuonna 1916. Myöhemmin hän osallistui Suomen sisällissotaan muun muassa kiväärinjohtajana Valkoisen armeijan jääkärijoukoissa.


title: Emil Sjöholm

text: Sjöholmin vanhemmat olivat suutarimestari Zacharias Jokela ja Maria Mathilda Sjöholm. Hänet vihittiin avioliittoon vuonna 1920 Ida Amanda Fellmanin kanssa. Hän kävi kansakoulun.


title: Emil Sjöholm

text: Sjöholm työskenteli konttoristina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 4. marraskuuta 1915. Komppaniastaan Sjöholm lähetettiin erikoistehtäviin Norjaan, jonka johdosta hänet siirrettiin pataljoonan täydennysjoukkoon 3. lokakuuta 1916. Norjalaiset vangitsivat hänet 16. tammikuuta 1917, kun hän oli matkalla Norjan Lapissa, ja hänet karkotettiin maasta 20. helmikuuta 1917. Hänen siirryttyään Ruotsiin hänet karkotettiin sieltäkin Norlannista 27. helmikuuta 1917. Sjöholm palasi Saksaan 6. huhtikuuta 1917 ja sai palveluspaikan entisestä komppaniastaan, josta hänet siirrettiin 1. marraskuuta 1917 pataljoonan 1. konekiväärikomppaniaan. Konekiväärikomppaniasta hänet siirrettiin pataljoonan täydennysjoukkoon 10. tammikuuta 1918 ja laskettiin siviilitöihin Saksaan. Hän osallistui taisteluihin ensimmäisessä maailmansodassa Saksan itärintamalla Missejoella ja Riianlahdella.


title: Emil Sjöholm

text: Sjöholm saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan 1. Jääkärirykmentin 2. jääkäripataljoonan konekiväärikomppaniaan, jossa hän toimi kiväärinjohtajana, asemestarina ja asevarastonhoitajana. Hän osallistui sisällissodan taisteluihin Lempäälässä, Kämärällä ja Viipurissa.


title: Emil Sjöholm

text: Sjöholm palveli sisällissodan jälkeen koulutusaliupseerina Kaartin Jääkäripataljoonan konekiväärikomppaniassa. Hän erosi armeijasta 15. helmikuuta 1919 ja liittyi Suojeluskuntajärjestöön, jossa hän toimi opettajana Vaasan, Lapväärtin ja Närpiön suojeluskuntakursseilla sekä oli 1. maaliskuuta 1920 – 15. maaliskuuta 1922 välisen ajan Pietarsaaren suojeluskunnan paikallispäällikkönä. Armeijasta eronsa jälkeen hän työskenteli siviilitehtävissä 28. heinäkuuta 1919 alkaen Strengbergin tupakkatehtaan palveluksessa, jossa huoltokonttorinjohtajana vuodesta 1932 alkaen. Siviilitöidensä lisäksi hän toimi Pietarsaaren suojeluskunnan esikunnan jäsenenä vuosina 1927–1928 ja 1930.


title: Emil Sjöholm

text: Sjöholm oli organisoimassa pietarsaarelaisten osallistumisen Karjalankannaksen ja Hankoniemen vapaaehtoiseen linnoitustyöhön tavisodan kynnyksellä vuonna 1939. Varsinaisten sotatoimien aikana hän toimi paikallispäällikkönä Pietarsaaren suojeluskunnassa ja oli samalla kaupungin komendanttina vuoteen 1942 saakka. Lisäksi hän toimi saksalaisten joukkojen yhdysupseerina vuosina 1941–1942. Sotien jälkeen hän toimi kotiuttamistoimiston päällikkönä Pietarsaaressa, kunnes siirtyi rauhanaikaiseen työhön Strengbergin tupakkatehtaalle, jossa hän toimi vuodesta 1959 alkaen ostopäällikkönä.


title: Emil Sjöholm

text: Sjöblom oli 1930-luvulta lähtien innokas perhostenkeräilijä.


title: Ann-Marie Nyroos

text: Ann-Marie Nyroos (s. 24. toukokuuta 1955 Turku) on suomalainen diplomaatti. Hän on ollut syyskuusta 2013 Suomen Tanskan suurlähettiläs. Ennen tehtävään siirtymistä hän työskenteli ihmisoikeussuurlähettiläänä ulkoministeriössä.


title: Ann-Marie Nyroos

text: Kesäkuusta 2010 helmikuuhun 2012 Nyroos toimi tasavallan presidentti Tarja Halosen ulkopoliittisena neuvonantajana ja kabinetin jäsenenä. Tätä ennen hän työskenteli vuodesta 1983 ulkoasiainministeriön palveluksessa. Hän toimi muun muassa ulkoasiainministeriön ihmisoikeuspolitiikan yksikön päällikkönä vuosina 1996–2002, suurlähettiläänä ja Suomen pysyvänä edustajana Euroopan neuvostossa vuosina 2002–2007 ja Suomen suurlähettiläänä Kroatiassa vuosina 2007–2010.


title: Ann-Marie Nyroos

text: Nyroos on koulutukseltaan valtiotieteiden maisteri. Hän valmistui Turun yliopistosta vuonna 1981.


title: Ann-Marie Nyroos

text: Nyroos on naimisissa ja hänellä on kaksi lasta. Hänen puolisonsa on taiteilija Teemu Kassila.


title: David Alderton

text: David Alderton (syntynyt 1956) on englantilainen luontokirjailija, joka on kirjoittanut lukuisia kirjoja eläimistä, etenkin lemmikkieläimistä.


title: David Alderton

text: Alderton opiskeli eläinlääketiedettä Cambridgen yliopistossa. Opiskelunsa loppuvaiheessa hän allergisoitui ja joutui vaihtamaan alaa. Hän ryhtyi kirjoittamaan kirjoja koirista, linnuista sekä lemmikkieläimistä ja niiden hoidosta. Kirjoja on käännetty 30 kielelle, ja niitä on myyty yli kuusi miljoonaa kappaletta. Kirjat ovat voittaneet kansainvälisiä palkintoja. Alderton on johtanut brittiläistä lemmikkilintukerhojen ja -yhdistysten kattojärjestöä National Council for Aviculture. Hän on Kennel Clubin jäsen ja toimittaa kuukausittain ilmestyvää "Practical Reptile Keeping"-lehteä.


title: David Alderton

text: Vuonna 2010 Alderton perusti "Pet Info Club"-nimisen verkkosivuston, jolta löytää asiantuntevaa neuvontaa lemmikkien hoitoon ja hankintaan.


title: Pieraccini-säätiö

text: Pieraccini-säätiö eli Fondazione Pieraccini on Suomessa toimiva säätiö, jonka tarkoituksena on tukea ja edistää Suomen ja Italian välisiä kulttuurisuhteita.


title: Pieraccini-säätiö

text: Säätiöllä on julkaisusarja "Suuria suomalaisia, Great Finns", jossa esitellään eri alojen merkittäviä suomalaisia vaikuttajia. Julkaisusarjan ensimmäinen teos on neljällä kielellä julkaistava Martti Ahtisaaren Nobel-puhe. Säätiön on perustanut ja sitä hallinnoi Rolando Pieraccini, joka on vuodesta 1975 työskennellyt Suomessa kustantajana ja bibliofiilina ja pitänyt taidegalleriaa. Ateneumin taidemuseo sai häneltä vuonna 2008 lahjoituksena italialaisia 1900-luvun taiteilijoita käsittävän kokoelman. Pieraccinin kustantamo Eurographica julkaisee numeroituina kappaleita julkaistavia signeerattuja teoksia.


title: Pieraccini-säätiö

text: Pieraccini on itse ja säätiönsä kautta lahjoittanut 1960-luvulla aloittamansa taidekokoelman teoksia Ateneumin taidemuseolle. Lahjoitusvaiheessa teoksia oli 700, mutta kokoelma on karttunut myöhemmin. Vuonna 2012 hän lahjoitti säätiönsä kautta Ateneumille Giorgio Morandiin etsauksen "Casa del campario a Grizzana" (1929). Teos on neljäs lahjoitettu Morandin teos. Lahjoitukseen kuului muitakin teoksia, muun muassa yhdeksän Marino Marinin teosta ja seitsemäntoista Nunzio Gulinon teosta. Pieraccinin Ateneum-kokoelman arvioidaan olevan laajin ja kattavin italialaisen 1900-luvun grafiikan kokoelman maailman museoista. Ateneum on julkaissut kokoelmaa esittelevän teoksen "Maestri italiani del Novecernto" italiaksi ja suomeksi.


title: Intianmerantipuu

text: Intianmerantipuu, myös sal, salpuu ("Shorea robusta") on siipipuukasveihin kuuluva lehtipuulaji, jota tavataan Aasiassa. Se kasvaa yleisenä Siwalikvuorilla ja Duareilla.


title: Intianmerantipuu

text: Intianmerantipuu kasvaa 40 metriä korkeaksi ja sen rungon halkaisija voi olla kaksi metriä.


title: Intianmerantipuu

text: Hindujen traditiossa puu yhdistetään Vishnuun.


title: Rolando Pieraccini

text: Rolando Pieraccini on Suomessa asuva italialaissyntyinen taidemesenaatti, galleristi ja kustantaja.


title: Rolando Pieraccini

text: Pieraccini on asunut Suomessa vuodesta 1975. Hän on perustanut kaksi kustannusliikettä, Eurographica ja The Lauttasaari Press. Vuonna 2009 hän perusti kulttuurisäätiön Pieraccini-säätiö edistämään Suomen ja Italian kulttuurisuhteita. Pieraccini on itse ja säätiönsä kautta lahjoittanut 1960-luvulla aloittamansa taidekokoelman teoksia Ateneumin taidemuseolle.


title: Rolando Pieraccini

text: Pieraccinille on myönnetty Suomen Valkoisen Ruusun I luokan ritarimerkki toiminnasta suomalaisen kuvataiteen ja kulttuurin hyväksi Pieraccini on naimisissa suomalaisen Siv Pieraccinin kanssa.


title: HMS Alacrity (U60)

text: HMS Alacrity (viirinumerot U60 ja F60) oli Britannian Kuninkaallisen laivaston parannellun Black Swan -luokan sluuppi, joka otettiin palvelukseen toisen maailmansodan lopulla.


title: HMS Alacrity (U60)

text: Alus tilattiin 12. elokuuta 1942 William Denny and Brothersilta Dumbartonista osana vuoden 1941 laivasto-ohjelmaa. Sen köli laskettiin 5. huhtikuuta 1943 ja alus laskettiin vesille 1. syyskuuta 1944 kumminaan Miss Stewart. Alus valmistui 13. huhtikuuta 1945.


title: HMS Alacrity (U60)

text: "HMS Alacrity" määrättiin jo ennen valmistumistaan palvelukseen Kaukoitään. Alus valmistui 13. huhtikuuta 1945, jolloin se luovutettiin tilaajalle vastaanottokokeisiin. Alus siirtyi vastaanoton, kalibrointien ja varustamisen päätyttyä Tobermoryyn, missä se aloitti koulutuksensa. Aluksella havaittiin koulutuksen aikana vikoja, jotka korjattiin valmistauduttaessa ulkomaan palvelukseen.


title: HMS Alacrity (U60)

text: Alus lähti 19. kesäkuuta Maltalle, missä se harjoitteli Välimeren laivaston mukana valmistautuen toimintaan sotatoimialueella. Aluksella havaitut viimeiset viat korjattiin heinäkuussa ennen sen lähtöä Colomboon, minne se saapui elokuussa Japanin antauduttua.


title: HMS Alacrity (U60)

text: Alus lähti syyskuussa Hongkongiin, missä se liittyi 19. syyskuuta Brittiläiseen Tyynenmeren laivaston saattajayksiköihin. Alus avusti lokakuussa joukkojen kotiuttamisessa sekä suojasi brittiläisiä kauppa-aluksia Kiinan rannikolla. Alus siirrettiin joulukuussa 32. Saattajalaivueeseen.


title: HMS Alacrity (U60)

text: Alus jatkoi vuoden 1946 alussa palvelustaan Hongkongissa, kunnes se määrättiin tammikuussa huollettavaksi Uuteen-Seelantiin. Alus lähti helmikuussa korjattavaksi, ja se otettiin maaliskuussa Aucklandin telakalle. Se määrättiin telakalla ollessaan 1. Saattajaosaston johtoalukseksi.


title: HMS Alacrity (U60)

text: "HMS Alacrity" palasi kesäkuussa telakalta ja lähti Hongkongiin liityäkseen osastoonsa. Alus palveli saattajaosastonsa mukana. Osasto nimettiin 1948 1. Saattajalaivueeksi ja edelleen toukokuussa 1949 3. Fregattilaivueeksi muodostettaessa Kauko-Idän laivastoa.


title: HMS Alacrity (U60)

text: Korean sodan sytyttyä alus määrättiin kesäkuussa 1950 Kansainliiton muodostamaan laivasto-osastoon, joka muodostettiin tukemaan Yhdistyneiden kansakuntien operaatioita Korean aluevesillä. Alus matkasi heinäkuussa Saseboon liittyäkseen Yhdysvaltain laivaston johtamaan Yhdistyneiden kansakuntien laivasto-osastoon. Alus suojasi sotilassaattueita ja valvoi meriliikennettä Korean niemimaan länsirannikolla.


title: HMS Alacrity (U60)

text: Alus osallistui Korean sotaan, kunnes se määrättiin heinäkuussa 1952 palaamaan kotimaahan. Alus lähti elokuussa Hongkongista Singaporen ja Maltan kautta Portsmouthiin. Se avusti syyskuussa brittiläistä rahtialusta "Atheldukea" päällystön ilmoitettua kapinasta aluksella. Alus lähetti valtausmiehistön kauppa-alukselle, mikä palautti järjestyksen aluksella. "HMS Alacrity" saattoi kauppa-aluksen Gibraltarille ennen kuin alus jatkoi matkaansa Portsmouthiin, missä se poistettiin palveluksesta.


title: HMS Alacrity (U60)

text: "HMS Alacrity" sijoitettiin reserviin, ja se makasi ankkuroituna Portsmouthissa, kunnes se siirrettiin 1953 Lisahallyyn Londonderryyn Pohjois-Irlantiin. Alus sijoitettiin 1956 poistolistalle. Se myytiin romutettavaksi BISCOlle, joka siirsi työn W. H. Arnold Young and Companylle Dalmuiriin. Alus saapui 15. joulukuuta hinattuna romutettavaksi.


title: North

text: North on englannin kielen pohjoista tarkoittava sana. Sanalla on myös seuraavat merkitykset:


title: Bridgewater-luokka (sluuppi)

text: Bridgewater-luokka oli Britannian Kuninkaallisen laivaston kahden aluksen muodostama sluuppiluokka. Alukset olivat osa vuoden 1927 laivasto-ohjelmaa ja ne olivat ensimmäisiä hankittuja aluksia, jotka korvasivat Flower-luokan sluuppeja siirtomaissa.


title: Bridgewater-luokka (sluuppi)

text: Valmistettaessa toinen nelituumainen oli ilmatorjuntakykyinen ja toinen ei. Myöhemmin molemmat olivat ilmatorjuntaan sopivia. Toisen maailmansodan alkaessa aluksilta poistettiin toinen nelituumainen ja kunnialaukaustykit. Aluksille asennettiin 20 millimetrin ilmatorjuntatykkejä 1943. Alusten syvyyspommien lukumäärä oli 1939 15 kappaletta, mitä kasvatettiin sodan kuluessa ensin 40 ja sitten 80 kappaleeseen.


title: Bridgewater-luokka (sluuppi)

text: Luokan kumpikin alus tilattiin 19. syyskuuta 1927 Hawthorn Leslie and Companyltä Hebburnistä ja ne saatiin palvelukseen 1929. Aluksi ne sijoitettiin Kiinan asemalle Hongkongiin, kunnes 1935 "HMS Bridgewater" siirrettiin Hyväntoivonniemen asemalle. Kumpikin alus osallistui toisen maailmansodan aikana Atlantin taisteluihin.


title: Jean-Michel Damase

text: Jean-Michel Damase (27. tammikuuta 1928 Bordeaux – 21. huhtikuuta 2013) oli ranskalainen taidemusiikin säveltäjä, pianisti ja kapellimestari. Hän sai jo 5-vuotiaana opetusta Marcel Samuel-Rousseaulta ja sävelsi yhdeksän vuoden ikäisenä. Hän pääsi vuonna 1940 Pariisin konservatorioon, jossa opiskeli Alfred Cortot'n johdolla ja sai pianonsoitossa ensimmäisen palkinnon vuonna 1943.


title: Jean-Michel Damase

text: Damase opiskeli sitten sävellystä Henri Büsserin, Marcel Duprén sekä Claude Delvincourt'n johdolla ja sai Prix de Romen vuonna 1947.


title: Jean-Michel Damase

text: Damase julkaisi ensimmäisen Gabriel Faurén nokturnojen ja barcarolejen kokonaislevytyksen. Hän voitti siitä "Grand Prix du Disquen".


title: Itä-Intian laivastoasema

text: Itä-Intian laivastoasema () oli Kuninkaallisen laivaston alueorganisaatioon kuulunut laivastotukikohta Singaporessa 1865–1941.


title: Itä-Intian laivastoasema

text: Itä-Intian ja Kiinan laivastoasemat muodostivat 1831–1865 yhden yhtenäisen laivastoaseman, joka tunnettiin nimellä Itä-Intian ja Kiinan laivastoasema (). Laivastoasemien itsenäistyessä 1865 Itä-Intian aseman toiminta-alueeksi määrättiin Intian valtameri, Persianlahti ja Punainenmeri, pois lukien Hollannin Itä-Aasian, Etelä-Afrikan ja Australian aluevedet. Toimintaan ei kuitenkaan sisältynyt muuta kuin imperiumin kaupallisten etujen suojaaminen.


title: Itä-Intian laivastoasema

text: Laivastoaseman alaisuuteen kuuluivat tukikohdat Colombossa, Trincomaleessa, Bombayssa, Basrassa ja Adenissa. Japanin uhan kasvaessa laivastoasema liitettiin joulukuussa 1941 Kiinan laivastoasemaan muodostettaessa Itäinen laivasto.


title: Antti Koivuniemi

text: Antti Mikael Koivuniemi (s. 6. maaliskuuta 1926 Kauhajoki) on suomalainen talousvaikuttaja, vuorineuvos ja Pohjolan Voiman entinen toimitusjohtaja.


title: Antti Koivuniemi

text: Koivuniemi valmistui diplomi-insinööriksi Teknillisestä korkeakoulusta 1951. Hän aloitti Pohjolan Voimassa työskentelyn 1952 ja toimi yrityksessä eri tehtävissä 1970-luvun alkupuolelle asti. Sen jälkeen Koivuniemi oli Rauma-Repolan palveluksessa sen tehtaiden voimapäällikkönä. Vuonna 1975 hänestä tuli Teollisuuden Voiman voimaosaston johtaja ja 1977 hän palasi Pohjolan Voimaan varatoimitusjohtajaksi. Vuotta myöhemmin hän korvasi Pentti Hintikan PVO:n toimitusjohtajana. Koivuniemi jäi eläkkeelle toimitusjohtajan virasta 1991.


title: Brittiläiset vapaajoukot

text: Brittiläiset vapaajoukot ("eng. British free corps", BFC) oli Waffen-SS-yksikkö, joka koostui brittiläisistä ja Dominion sotavangeista, jotka olivat saksalaisten rekrytoimia. Se ei ollut kooltaan missään vaiheessa joukkuetta suurempi.


title: Cathedral of Saint John the Divine

text: Cathedral of Saint John the Divine on New Yorkin episkopaalisen hiippakunnan tuomiokirkko Morningside Heightsissa Pohjois-Manhattanilla. Tyyliltään uusgoottilaisen kirkon pituus on 183 metriä ja lattiapinta-ala runsaat 11 000 neliömetriä, ja sen holvi kohoaa lähes 71 metrin korkeuteen. Sitä pidetään maailman neljänneksi suurimpana kristillisenä kirkkorakennuksena.


title: Cathedral of Saint John the Divine

text: Kirkon rakentaminen alkoi vuonna 1892 mutta on edelleen kesken. Sen 8 500-pilliset urut otettiin käyttöön vuonna 1922 ja niitä laajennettiin 1950-luvulla. Joulukuussa 2001 kirkossa riehui raju tulipalo, jonka jälkien korjaaminen kesti lähes seitsemän vuotta.


title: Kuvaruno

text: Kuvaruno () on runo, jossa säkeiden pituus, säkeiden sijoittelu tai muu typografinen keino luo tekstille visuaalisen muodon, jolla on yhteys runon merkityssisältöön. Lyriikkaa jaoteltaessa kuvarunon jaotteluperusteena on tekstin ulkonäkö ei sen sisältö. Kuvarunossa tavanomainen kirjoitustapa hylätään, jotta kirjaimista, tavuista, sanoista, säkeistä tai säkeistöistä muodostuisi kuvioita.


title: Kuvaruno

text: Suomenkielisiä kuvarunoja on useiden runoilijoiden kokoelmissa:


title: Alex Klein

text: Alex Klein on brasilialainen oboisti ja kapellimestari. Hän sai vuonna 2002 Grammyn parhaana orkesterin soitinsolistina; palkinto tuli Richard Straussin oboekonserton levytyksestä, jolla Chicagon sinfoniaorkesteria johti Daniel Barenboim. Klein toimi kyseisen orkesterin ensimmäisenä oboistina vuosina 1995–2004.


title: Alex Klein

text: Klein teki debyyttinsä solistina orkesterin kanssa 10-vuotiaana Brasiliassa, ja seuraavana vuonna hänet kutsuttiin Camerata Antiqua -kamariyhtyeeseen. Klein opiskeli James Caldwellin johdolla Oberlinin musiikkikonservatoriossa, johon hän sittemmin on itse päässyt professoriksi. Hän sai musiikin kandidaatin arvon vuonna 1987 ja taiteilijadiplomin vuonna 1989. Vuonna 1988 hän voitti "International Competition for Musical Performersin" ensimmäisen palkinnon Genevessä ensimmäisenä oboistina sitten Heinz Holligerin kolme vuosikymmentä aiemmin.


title: Alex Klein

text: Klein esiintyy säännöllisesti eri orkesterien kanssa niin solistina kuin vierailevana kapellimestarinakin. Paitsi Chicagon sinfoniaorkesterissa, hän on soittanut myös Philadelphian orkesterin ja Orchestre de la Suisse Romanden kanssa. Hän on esiintynyt ja toiminut taiteellisena johtajana eri musiikkifestivaaleilla. Lisäksi hän on pitänyt mestarikursseja Juilliard School of Musicissa, Pariisin konservatoriossa, Lyonin konservatoriossa ja Pekingin keskuskonservatoriossa.


title: Alex Klein

text: Kleinin levytyksiin kuuluu tulkintoja Schubertin, Hummelin, Telemannin, Bachin, Albinonin, Vivaldin, Brittenin, Martinůn, Straussin ja Blissin teoksista eri levymerkeille.


title: FIMECC

text: FIMECC Oy (Finnish Metals and Engineering Competence Cluster Ltd) on metallituotteet ja koneenrakennus -alan yritysten sekä tutkimuslaitosten vuonna 2008 perustama SHOK eli strategisen huippuosaamisen keskittymä. Se toimii tieteen, teknologian ja innovaation keskittymänä Suomen metalliteollisuuden ja koneenrakennuksen aloilla ja sen tehtävänä on edesauttaa kone- ja metalliteollisuuden uudistumista. FIMECC on voittoa tavoittelematon osakeyhtiö.


title: FIMECC

text: FIMECC:in perustivat vuonna 2008 metallituotteet ja koneenrakennus -alan kansainvälisesti toimivat yritykset sekä merkittävimmät suomalaiset tutkimuslaitokset, jotka muodostavat yrityksen 30 osakkaan osakaskunnan. FIMECC on yksi kuudesta SHOK-yrityksestä, jotka ovat Suomen tiede- ja teknologianeuvoston hyväksymiä ja Tekesin tukemana perustettuja strategisen huippuosaamisen keskittymiä eli SHOK:eja.


title: FIMECC

text: FIMECC:in osakkaina vuonna 2010 olivat: Aalto-yliopisto, ABB, Andritz, Boliden Kokkola, Cargotec, FIMA – Forum for Intelligent Machines ry, Finn-Power, Aalto Holding Oy, Hermia Oy, Jyväskylän yliopisto, Kone, Konecranes, Kumera Oy, Lappeenrannan teknillinen yliopisto, Laurea-ammattikorkeakoulu, Metropolia Ammattikorkeakoulu, Metso, Oulun yliopisto, Outokumpu, Outotec, Rautaruukki, Raute, Stiftelsen Svenska Handelshögskolan, STX Finland Cruise, Taideteollisen korkeakoulun tukisäätiö, Tieto Finland, TTY-säätiö, Vaasan yliopisto, Teknologian tutkimuskeskus VTT ja Åbo Akademi.


title: FIMECC

text: Yhtiö johtaa toimijoitaan poikkitieteelliseen ja teollisuuden keskinäiseen innovaatiotoimintaan hyödyntäen kansainvälisesti avointa PPP-tutkimusalustaa (public-private-partnership). FIMECC auttaa tuomaan uudet tutkimustulokset nopeammin markkinoille yhdistämällä kansainvälisesti johtavien yritysten ja tutkimuslaitosten tietovarannot ja innovatiivisuuden esikilpailullisessa tutkimuksessa.


title: FIMECC

text: FIMECC rakentaa strategisessa tutkimusagendassa kuvattujen teemojen alueille tutkimusohjelmia yhteistyössä teollisuuden ja tutkimuslaitosten kanssa. Käynnistettävät tutkimusohjelmat hyväksyy yhtiön hallitus. Ohjelmien valmistelu ja teemat ovat julkisia ja niiden alaiset projektit toteutetaan ryhmähankkeina erillisten konsortiosopimusten puitteissa. Tarkoituksena on päivittää ohjelmasalkkua vuosittain, niin että kukin ohjelma kestäisi kahdesta viiteen vuotta. Ensimmäiset kolme jo käynnissä olevaa ohjelmaa ovat kolmelta tutkimusagendan mukaiselta teema-alueelta ja vuonna 2011 käynnistyvät kolme uutta ohjelmaa tulevat kattamaan myös kaksi muuta teemaa. Käynnissä olevat ohjelmat:


title: FIMECC

text: Vuonna 2011 käynnistyvät ohjelmat:


title: Majid Shahriari

text: Majid Shahriari (, Mažid Šahriari; 1970 Zanžan – 29. marraskuuta 2010 Teheran) oli iranilainen kvanttifyysikko, joka salamurhattiin autopommilla 29. marraskuuta 2010. Iranin hallinnon mukaan murha oli Mossadin käsialaa, ja sen takana olivat Israel ja Yhdysvallat. Time-lehden mukaan murha oli vakava isku Iranin ydinohjelmalle. Samaan aikaan ydinfyysikko Fereidun Abbassi haavoittui toisessa attentaatissa.


title: Olavi Kalela

text: Olavi Kalela (vuoteen 1935 Cajander; 25. maaliskuuta 1908 Helsinki – 22. toukokuuta 1974) oli suomalainen eläintieteilijä.


title: Olavi Kalela

text: Kalelan tutkijanura alkoi vuonna 1933 Helsingin yliopiston Luonnontieteellisessä museossa, jonka kustoksena hän oli 1940–1957. Vuonna 1938 hän väitteli filosofian tohtoriksi. Toimiessaan eläintieteen dosenttina Kalela aloitti tunturisopuliin keskittyneen myyrätutkimuksen Kilpisjärvellä 1946. Hän väitteli filosofian tohtoriksi 1951. Vuonna 1957 Kalela nimitettiin Helsingin yliopiston eläintieteen professoriksi. Hän esitti yliopiston johdolle tutkimusaseman perustamista Kilpisjärvelle. 1963 toive toteutui ja Kilpisjärven biologinen asema päätettiin rakentaa. Ensimmäinen toimintavuosi oli 1964, josta lähtien asema on ollut tutkijoiden ja opiskelijoiden aktiivisessa käytössä.


title: Olavi Kalela

text: Kalela oli aikanaan yksi arvostetuimmista suomalaisista ekologeista maailmalla, ja myyrätutkimuksessa hän oli alan auktoriteetti. Hänen myyrätutkimuksensa käsittivät niin maasto- kuin laboratoriotutkimuksia kuin matemaattisen mallintamisen. Kalela tutki myös ilmastonmuutoksen vaikutuksia lintujen levinneisyyden muutoksiin Pohjois- ja Keski-Euroopassa.


title: Olavi Kalela

text: Kalela toimi Vanamo-seuran hallituksessa vuosina 1951–1966.


title: Elvis vastaan Beatles

text: Elvis vastaan Beatles on kirja, jonka ovat kirjoittaneet Chris Hutchins ja Peter Thompson. Kirjan on painanut vuonna 1996 Gummeruksen kirjapaino.


title: Kufstein

text: Kufstein on kaupunki Tirolin osavaltiossa Itävallassa. Se on osavaltion toiseksi suurin kaupunki, ja sen suurin maamerkki on Kufsteinin linnoitus.


title: Antony Beevor

text: Antony James Beevor (s. 14. joulukuuta 1946) on brittiläinen historioitsija ja kirjailija. Hän on kirjoittanut lukuisia elämäkertoja ja teoksia toisesta maailmansodasta ja Espanjan sisällissodasta. Beevorin tunnetuimmat julkaisut ovat "Stalingrad" ja "Berliini 1945". Beevor on ollut aiemmin sotilas. Hän on opiskellut Winchester Collegessa ja Sandhurstin kuninkaallisessa sotakorkeakoulussa.


title: Vedensuosijamaiset

text: Vedensuosijamaiset ("Hydrophiloidea") on kovakuoriaisiin ("Coleoptera") kuuluva yläheimo.


title: Vedensuosijamaiset

text: Yläheimon kuoriaisille tunnusomainen piirre ovat pitkät, tavallisesti jopa tuntosarvia pitemmät leukarihmat eli palpit. Tästä piirteestä johtuu myös toisinaan käytössä ollut kuoriaisryhmän nimitys "Palpicornia". Suurin osa ryhmän kovakuoriaisista elää vedessä, mutta on olemassa joitakin hieman poikkeuksellisia muotoja, joita tavataan esimerkiksi lannasta. Erityisesti suuremmat ryhmän lajit ovat muodoltaan virtaviivaisia. Niiden selkäpuoli on vahvasti kupera ja vatsapuoli litteämpi. Ryhmän kuoriaiset ovat kuitenkin verraten kömpelöitä vedessä liikkujia ja huonoja uimareita, eivätkä niiden raajat ole airomaisesti litistyneitä. Niillä onkin tapana ryömiä yleensä vesikasveilla.


title: Vedensuosijamaiset

text: Väritykseltään vedensuosijamaiset ovat tavallisesti joko ruskeita tai mustia. Vedessä liikkuessaan niitä ympäröi kuitenkin ilmakupla, joka saa ne näyttämään hopeanhohtoisilta. Ne uusivat hengitysilmansa pinnasta tuntosarviensa avulla. Tiheän nukkakarvaisia tuntosarvia ja keskiruumiin sivuilla olevaa uraa pitkin syntyy ilmakanava, joka välittää hengitysilmaa kuoriaisen hengitysaukkojen ja sitä ympäröivän ilmakuplan välillä. Kuoriainen tunnustelee tuntosarvien asemesta leukarihmoilla.